open-index/open-wikipedia-markdown huggingface dataset:
ആമാശയം

മനുഷ്യശരീരത്തിലെ ഒരു പ്രധാനപ്പെട്ട അവയവമാണ് ആമാശയം.ആമാശയത്തിൽവെച്ച് ആഹാരം ചവച്ചരക്കപ്പെടുന്നു.റോമാ ലിപിയിലുള്ള അക്ഷരം "j"‌-യുടെ ആകൃതിയിലാണ് ഇത് സ്ഥിതിചെയ്യുന്നത്.ആമാശയത്തിൽവെച്ച് ആഹാരം അരയ്ക്കപ്പെടുന്നു.ആമാശയത്തിനു ചുറ്റുമുള്ള പേശികൾകൊണ്ടാണ് ഇതു സാദ്ധ്യമാകുന്നത്.ആമാശയത്തിൽ സ്ഥിതിചെയ്യുന്ന ഗ്രന്ഥിയാണ് ആമാശയഗ്രന്ഥി.

ആമാശയത്തിന് മൂന്ന് പാളികളുണ്ട്. ഉള്ളിൽ നിറയെ മടക്കുകൾ ഉള്ള, ആഗ്നേയ ഗ്രന്ഥികളുള്ള പാളി. പിന്നെ ആമാശയത്തിന്റെ സങ്കോചവികാസത്തിനുള്ള പേശികളുള്ള പാളി. പിന്നെ പൊതിഞ്ഞു സംരക്ഷിക്കുന്ന പുറത്തെ പാളി.  അന്നനാളത്തിന്റെയും  ചെറുകുടലിന്റെയും ഇടയിലായാണ് ആമാശയം സ്ഥിതി ചെയ്യുന്നത്. ആഹാരം ദഹിക്കുന്നതിനു ആവശ്യമായ രാസാഗ്നികളും അമ്ലങ്ങളും ഉത്പാദിപ്പിക്കുന്നത് ആമാശയത്തിൽ വെച്ചാണ്‌.

## ധർമ്മം
ആമാശയത്തിൽ വെച്ചാണ്‌ ഭക്ഷണം വിഘടിച്ച് അടിസ്ഥാന പോഷക ഘടകങ്ങളായി തിരിയുന്നത്. മൂന്നുപാളി പേശികൾ കൊണ്ട് നിർമ്മിച്ച ഒരു തരം സഞ്ചിയാണ് ആമാശയം.ആഹാരം എത്തുന്നതോടെ ആമാശയം സങ്കോചവികാസങ്ങളിലൂടെ ദഹന പ്രക്രിയക്ക് തുടക്കമിടുന്നു.ദഹന രസങ്ങളുമായി കൂടിക്കലർന്നു ആഹാരം ഒരു തരം കുഴമ്പ് പരിവത്തിലാകുന്നു.പിന്നീട് ചെറുകുടലിന്റെ തുടക്കമായ ഡുവൊഡിനത്തിൽ കടക്കുന്നു.അവിടെ നിന്ന് കുടലിലൂടെ കടന്നു പോകുമ്പോഴാണ് ശരീരം പോഷകാംശങ്ങൾ ആഗീരണം ചെയ്യുന്നത്.

## ഘടന
അന്നനാളത്തിന്റെയും  ചെറുകുടലിന്റെയും ഇടയിലായാണ് ആമാശയം സ്ഥിതി ചെയ്യുന്നത്.ആവശ്യത്തിനനുസരിച്ച് ഒരളവോളം വികസിക്കാൻ ആമാശയത്തിനു കഴിവുണ്ട്. ആമാശയ ഭിത്തികൾക്ക് ചെറിയ തോതിൽ ഇലാസ്ടിക് സ്വഭവമുള്ളതിനാലാണത്.ശരീര പ്രകൃതിയനുസരിച്ച് ആമാശയത്തിന്റെ വലിപ്പത്തിൽ വ്യത്യാസം ഉണ്ടാകും. എങ്കിലും ആമാശയത്തിന്റെ ശരാശരി വ്യാപ്തി 1.2 ലിറ്റർ ആണ്.
## അവലംബങ്ങൾ
പ്രൊട്ടേം സ്പീക്കർ

നിയമസഭാംഗങ്ങൾക്ക് സത്യപ്രതിജ്ഞയ്ക്ക് അവസരമൊരുക്കുന്നതിനു ഗവർണർ ഒരംഗത്തെ താൽക്കാലിക സ്പീക്കറായി നിയമിക്കുന്നു.ഈ താൽക്കാലിക സ്പീക്കർ,പ്രൊട്ടേം സ്പീക്കർ എന്നരിയപ്പെടുന്നു.നിയമസഭയുടെ ആദ്യസമ്മേളനത്തിൽ പ്രൊട്ടേം സ്പീക്കറാണു അധ്യക്ഷത വഹിക്കുന്നത്.സഭാംഗങ്ങളായി തിരഞ്ഞെടുക്കപ്പെടുന്നവർ പ്രൊട്ടേം സ്പീക്കർക്കു മുമ്പാകെ സത്യപ്രതിജ്ഞ ചെയ്യുന്നു.തുടർന്ന് സത്യപ്രതിജ്ഞ ചെയ്ത അംഗങ്ങളിൽ നിന്ന് സ്പീക്കറേയും ഡെപ്യൂട്ടി സ്പീക്കറേയും തിരഞ്ഞെടുക്കുന്നു.
ചെന്നീർക്കര

പത്തനംതിട്ട ജില്ലയിലെ ഒരു ഗ്രാമം.

വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
ലിയോവെജിൽഡോ ജൂനിയർ

ബ്രസീലിയൻ ഫുട്ബോൾ കളിക്കാരനും,  1979 മുതൽ  1992 വരെ 74 അന്താരാഷ്ട്രമത്സരങ്ങളിൽ ബ്രസീലിന്റെ ദേശീയ ടീമിനെ പ്രതിനിധീകരിച്ച കളിക്കാരനുമാണ് **ജൂനിയർ** എന്ന ചുരുക്കപ്പേരിൽ അറിയപ്പെടുന്ന ലിയോവെജിൽഡോ ജൂനിയർ(ജ: ജൂൺ 29, 1954),

2004 ൽ,ജീവിച്ചിരിയ്ക്കുന്ന 125 മികച്ച ഫുട്ബോൾ കളിക്കാരുടെ ഗണത്തിൽ ജൂനിയറെയും  പെലെ ഉൾപ്പെടുത്തുകയുണ്ടായി.

## കളിക്കളത്തിൽ
1982 ,1986 ഫുട്ബോൾ ലോകകപ്പുകളിൽ  ബ്രസീലിനെ പ്രതിനിധീകരിച്ച ജൂനിയർ, 6 ഗോളുകൾ അന്താരാഷ്ട്രമത്സരങ്ങളിൽ നിന്നു നേടിയിട്ടുണ്ട്. ഇടതു വിങ്ങിൽ  പ്രതിരോധത്തിലും മധ്യനിരയിലുമാണ് ജൂനിയർ കളിച്ചിരുന്നത്.

## മറ്റു ക്ലബ്ബുകളിൽ
ഫ്ലാമെംഗോ ,ടോറിനോ,പെസ്ക്കാര എന്നി ക്ലബ്ബുകൾക്കു വേണ്ടി ജൂനിയർ ജേഴ്സിയണിഞ്ഞിരുന്നു.പരിശീലകനായും ജൂനിയർ സേവനം അനുഷ്ഠിച്ചിട്ടുണ്ട്. 

## അവലംബം

വർഗ്ഗം:ബ്രസീലിയൻ ഫുട്ബോൾ കളിക്കാർ
വർഗ്ഗം:1954-ൽ ജനിച്ചവർ
വർഗ്ഗം:1982 ഫിഫ ലോകകപ്പിലെ കളിക്കാർ
വർഗ്ഗം:1986 ഫിഫ ലോകകപ്പിലെ കളിക്കാർ
വർഗ്ഗം:ജൂൺ 29-ന് ജനിച്ചവർ
പാരാസെൽ ദ്വീപുകൾ

ചൈനയും വിയറ്റ്‌നാമും ഉടമസ്‌ഥാവകാശം ഉന്നയിക്കുന്ന പ്രദേശമാണു **പാർസൽ ദ്വീപുകൾ**. പാർസൽ ദ്വീപുകളിൽ എണ്ണ ഖനനം ആരംഭിക്കാൻ ചൈന ഒരുങ്ങിയെങ്കിലും പിന്നീട് പിന്മാറി. ചൈനീസ്‌ ഖനന നീക്കത്തെ തുടർന്നു വിയറ്റ്‌നാമിൽ വൻപ്രക്ഷോഭം ഉണ്ടായിരുന്നു. പ്രദേശത്തുകൂടി സഞ്ചരിച്ച ചൈനീസ്‌ വിയറ്റ്‌നാമീസ്‌ കപ്പലുകൾ തമ്മിലും സംഘർഷങ്ങളുണ്ടായി.

ചൈനയിൽ ഷിഷ എന്ന പേരിലറിയപ്പെടുന്ന പാരാസെൽ ദ്വീപുകളുടെ മേൽ ചൈന, വിയറ്റ്നാം, തായ്വാൻ എന്നീ രാജ്യങ്ങൾ അവകാശവാദമുന്നയിക്കുന്നുണ്ട്. 1974ൽ ദക്ഷിണ വിയറ്റ്നാമുമായി നടന്ന യുദ്ധം മുതൽ ചൈനയുടെ നിയന്ത്രണത്തിലാണ് ഈ ദ്വീപ്.

## ഭൂമിശാസ്ത്രം

* Geographic coordinates: 
* തീരപ്രദേശം: 518&nbsp;km
* കാലാവസ്ഥ : ഉഷ്‌ണമേഖല
* Elevation extremes:
** *താഴ്ന്ന ഭാഗം:* തെക്കൻ ചൈനാക്കടൽ 0&nbsp;m
** *ഉയർന്ന ഭാഗം:* തെക്കൻ ചൈനാക്കടലിലെ പർവത പ്രദേശം 14&nbsp;m
* പ്രകൃതിവിഭവങ്ങൾ : മത്സ്യ സമ്പത്ത്. കോറൽ റീഫ്, എണ്ണ 
* Natural hazards: കൊടുങ്കാറ്റ്
## അവലംബം

## അധിക വായനയ്ക്ക്
* Menon, Rajan, "Worry about Asia, Not Europe", *[[The National Interest]]*, Sept–Oct 2012 Issue, September 11, 2012
## പുറം കണ്ണികൾ

* Sovereignty over the Paracel and Spratly Islands, by Monique Chemillier-Gendreau 
* Website about Paracels and Spratly 
* CIA World Factbook for Paracel Islands 
* Territorial claims in the Spratly and Paracel Islands
* A Collection of Documents on Paracel and Spratly Islands by HoangSa.Org
* Paracels Islands Dispute 
* A Collection of Documents on Paracel and Spratly Islands by Nguyen Thai Hoc Foundation 
* Vietnamese language link

വർഗ്ഗം:ഏഷ്യയിലെ ദ്വീപുകൾ
വർഗ്ഗം:ഏഷ്യയിലെ തർക്കപ്രദേശങ്ങൾ
വർഗ്ഗം:പാരാസെൽ ദ്വീപുകൾ
പാലക്കാട് ജങ്ക്ഷൻ തീവണ്ടി നിലയം

പാലക്കാട് നഗരത്തിലെ രണ്ട് തീവണ്ടി നിലയങ്ങളിൽ ഒന്നാണ് **പാലക്കാട് ജങ്ഷൻ** (രണ്ടാമത്തേത് പാലക്കാട് ടൗൺ). പാലക്കാട് ബസ് സ്റ്റാൻഡിൽനിന്ന് അൽപം മാറി ഒലവക്കോട് സ്ഥിതിചെയ്യുന്നു. എറണാകുളം, കോഴിക്കോട് ഭാഗങ്ങളെ പൊള്ളാച്ചി, കോയമ്പത്തൂർ, സേലം, ചെന്നൈ തുടങ്ങിയ നഗരങ്ങളുമായി ബന്ധിപ്പിക്കുന്നു. ഷൊർണൂർ - ഈറോഡ് മെമുകൾക്കായി ഒരു മെമു ഷെഡ്ഡുണ്ട്. കേരളത്തിലെ ഏറ്റവും വൃത്തിയുള്ള തീവണ്ടി നിലയങ്ങളിൽ ഒന്നായി അറിയപ്പെടുന്നു.

## അവലംബം

വർഗ്ഗം:പാലക്കാട് ജില്ലയിലെ തീവണ്ടിനിലയങ്ങൾ
വർഗ്ഗം:പാലക്കാട് റെയിൽവേ ഡിവിഷൻ
ഡെസ്ക്ടോപ്പ് കമ്പ്യൂട്ടർ

നിത്യോപയോഗത്തിന് പ്രാപ്തമായ ഒരു സ്ഥലത്ത് വെച്ച് ഉപയോഗിക്കാനുദ്ദേശിച്ചുകൊണ്ടുള്ള ഒരു പഴ്സണൽ കമ്പ്യൂട്ടറാണ് **ഡെസ്ക്ടോപ്പ് കമ്പ്യൂട്ടർ**. ലാപ്ടോപ്പുകളെക്കാൾ ഭാരവും, വലിപ്പവും, ഉയർന്ന ഊർജ്ജോപയോഗവും മൂലം പൊതുവേ ഇവ മേശപോലുള്ള പ്രതലത്തിൽ സ്ഥിരമായി വച്ചാണ് ഉപയോഗിക്കാറുള്ളത്. അതിൽ നിന്നാണ് ഡെസ്ക്ടോപ്പ് കമ്പ്യൂട്ടർ എന്ന നാമം സംജാതമായത്. 
സി .പി .യു, കമ്പ്യൂട്ടർ  സ്ക്രീൻ, കീ ബോർഡ്, മൗസ് എന്നിവയാണ് പ്രധാന ബാഹ്യഭാഗങ്ങൾ. സി.പി. യു.വിൽ മദർ ബോർഡ്, ഹാർഡ് ഡ്രൈവ്, ഒപ്റ്റികൽ ഡ്രൈവ്, ഫ്ളോപ്പിഡ്രൈവ്, വൈദ്യുത നിയന്ത്രണസംവിധാനങ്ങൾ എന്നിവ ക്രമീകരിച്ചിരിക്കുന്നു.

## ചരിത്രം
### ഉത്പ്പത്തി
മൈക്രോപ്രോസെസ്സറുകളുടെ വ്യാപകമായ ഉപയോഗത്തിന് മുൻപ് മിനികമ്പ്യൂട്ടറുകൾ ക്കായിരുന്നു പ്രചാരം. റഫ്രിജറേറ്റർ വലിപ്പത്തിലുള്ള ഇവ വളരെയധികം സ്ഥലം ഉപയോഗിച്ചിരുന്നു. അക്കാലത്ത് മേശപ്പുറത്ത് വെച്ച്  ഉപയോഗിക്കുവാൻ സാധിക്കുന്ന കമ്പ്യൂട്ടർ  തീർത്തും വലിപ്പം കുറഞ്ഞവ ആയിരുന്നു.
1965ൽ വിപണിയിലെത്തിയ പ്രോഗ്രാമ 101 ആണ് ആദ്യത്തെ “പ്രോഗ്രാമ്മബിൾ കാല്കുലറ്റെർ/കമ്പ്യൂട്ടർ”. വലിപ്പത്തിൽ ഇവ ടൈപ്പ്റൈറ്ററിനു തുല്യമായിരുന്നു. കൂടുതൽ ഡെസ്ക്ടോപ്പ് കമ്പ്യൂട്ടറുകൾ 1971നു ശേഷം വരികയും, ഇതിൽ നിന്നു പ്രചോദനം ഉൾക്കൊണ്ട് ബേസിക് പ്രോഗ്രാം ചെയ്യാവുന്ന മോഡൽ 1972ൽ അവതരിപ്പിച്ചു .ഈ കമ്പ്യൂട്ടർമിനി കമ്പ്യൂട്ടറുകളുടെ ചെറിയൊരു പതിപ്പായിരുന്നു. റീഡ് ഒൺലി മെമ്മറി,ഏകനിരയിലുള്ള LED ആൽഫാന്യുമറിക് ഡിസ്പ്ലേ എന്നിവ പ്രത്യേകതകൾ ആയിരുന്നു.പ്ലോട്ടറിൻറെ സഹായത്തോടെ ഗ്രാഫിക്സുകൾ വരയ്ക്കുവാൻ ഈ കമ്പ്യൂട്ടറുകൾക്ക് സാധിച്ചിരുന്നു.

## പുറത്തേയ്ക്കുള്ള കണ്ണികൾ

* HowStuffWorks Major components of a desktop computer
* Know the parts of your computer 
* Learn even more about the parts of your computer 

വർഗ്ഗം:കമ്പ്യൂട്ടർ ഹാർഡ്‌വെയർ
ഡൊണെറ്റ്സ്ക്

ഉക്രൈനിലെ ഒരു വ്യാവസായിക പട്ടണമാണ് **ഡൊണെറ്റ്സ്ക്**. കാൽമിയസ് നദീ തീരത്താണ് ഈ പട്ടണം സ്ഥിതി ചെയ്യുന്നത്. മുമ്പ് ഈ പട്ടണം അലക്‌സാന്ദ്രോവ്ക, യുസിവ്ക (അല്ലെങ്കിൽ ഹ്യൂഗെസോവ്ക), സ്റ്റാലിൻ, സ്റ്റാലിനോ എന്നീ പേരുകളിലും അറിയപ്പെട്ടിരുന്നു. ഭരണപരമായി ഈ പട്ടണം ഡൊണെറ്റ്സ്ക്-ഒബ്ളാസ്റ്റിന്റെ കേന്ദ്രമാണ്, പക്ഷെ ചരിത്രം പരിശോദിക്കുകയാണെങ്കിൽ ഈ പട്ടണം സാംസ്കാരികവും സാമ്പത്തികവും ആയി മുന്നിട്ട് നിൽക്കുന്ന ഡൊണെറ്റ് നദീതടത്തിലെ ഏറ്റവും വലിയ പട്ടണവും അവിടുത്തെ അനൗദ്യോഗിക തലസ്ഥാനവും ആണ്. നഗര കേന്ദ്രത്തിലെ ജനസംഖ്യ 905,364 (2021 ലെ കണക്കാക്കൽ) ആയി കണക്കാക്കപ്പെടുന്നു. മെട്രോപൊളിറ്റൻ ഏരിയയിലെ ജനസംഖ്യ (2011) 2 ദശലക്ഷത്തിലധികമാണ്. 2001-ലെ സെൻസസ് പ്രകാരം, ഉക്രെയ്നിലെ അഞ്ചാമത്തെ വലിയ നഗരമായിരുന്നു ഡൊനെറ്റ്സ്ക്.

## അവലംബം
വർഗ്ഗം:ഉക്രൈനിലെ നഗരങ്ങൾ
മരിയോ കെംപസ്

ഒരു മുൻകാല അർജന്റീനൻ ഫുട്ബോൾ കളിക്കാരനാണ് **മരിയോ കെംപസ്** എന്നറിയപ്പെടുന്ന **മരിയോ ആൽബെർട്ടോ കെംപസ് ഷിയോദി** (ജനനം 1954 ജൂലൈ 15ന് കൊർദോബയിലെ ബെൽ വില്ലെയിൽ). ഫുട്ബോൾ കളിക്കാരനായിരുന്ന അച്ഛൻ മരിയോയിൽ നിന്നുള്ള പ്രചോദനത്താൽ ചെറുപ്രായത്തിൽ തന്നെ കെംപസ് ഫുട്ബോൾ കളി തുടങ്ങി. ഏഴാം വയസ്സിൽ ജൂനിയർ ടീമിൽ അംഗമായ കെംപസ് 14ആം വയസ്സിൽ ടാലെറെസ് റിസർവ്വിൽ ചേർന്നു. അറിയപ്പെടുന്ന ഗോൾവേട്ടക്കാരിൽ ഒരാളായ കെംപസ് പ്രശസ്തനായത് വലൻസിയ ക്ലബ്ബിലൂടെയായിരുന്നു. 184 കളികളിൽ നിന്ന് 116 ഗോളുകൾ വലൻസിയക്കു വേണ്ടി നേടിയ കെംപസ് രണ്ടു തവണ ലാ ലിഗയിലെ മികച്ച ഗോൾവേട്ടക്കാരനായി.

1978ലെ ലോകകപ്പ് സ്വന്തമാക്കിയ അർജന്റീനൻ ഫുട്ബോൾ ടീമിലെ പ്രധാന കളിക്കാരൻ മരിയോ കെംപസ് ആയിരുന്നു. ഈ ലോകകപ്പിൽ ഫൈനലിൽ രണ്ട് ഗോൾ നേടിയ കെംപസ് മികച്ച കളിക്കാരനുള്ള സുവർണ്ണ പന്തും ഏറ്റവും കൂടുതൽ ഗോൾ നേടിയ കളിക്കാരനുള്ള സുവർണ്ണ പാദുകവും സ്വന്തമാക്കി. ഗാരിഞ്ച (1962), പൗലോ റോസ്സി (1982) എന്നിവരാണ് ഈ മൂന്ന് പുരസ്കാരങ്ങളും നേടിയ മറ്റു കളിക്കാർ.

1978ൽ ദക്ഷിണ അമേരിക്കൻ മികച്ച ഫുട്ബോൾ കളിക്കാരനുള്ള പുരസ്കാരം കെംപസിന് ലഭിച്ചു. ഫിഫയുടെ 100 ആം വാർഷികത്തിനോടനുബന്ധിച്ച് 2004ൽ പുറത്തിറക്കിയ എക്കാലത്തേയും മികച്ച 125 ഫുട്ബോൾ കളിക്കാരുടെ പട്ടികയിലും കെംപസ് ഇടം നേടി. കളിയിൽ നി്ന്ന് വിരമിച്ച ശേഷം ചില ക്ലബ്ബുകളുടെ പരിശീലകനായും ഫുട്ബോൾ കമന്റേറ്ററായും കെംപസ് പ്രവർത്തിച്ചിട്ടുണ്ട്.

## അവലംബം

## പുറംകണ്ണികൾ
*ഒബ്സെർവർ സ്പോർട്ട് ജീവചരിത്രം
*ഫുട്ബോൾ ഫാക്റ്ററി പ്രൊഫൈൽ

വർഗ്ഗം:അർജന്റീനൻ ഫുട്ബോൾ കളിക്കാർ
വർഗ്ഗം:ജീവിച്ചിരിക്കുന്നവർ
വർഗ്ഗം:1974 ഫിഫ ലോകകപ്പിലെ കളിക്കാർ
വർഗ്ഗം:1978 ഫിഫ ലോകകപ്പിലെ കളിക്കാർ
വർഗ്ഗം:1982 ഫിഫ ലോകകപ്പിലെ കളിക്കാർ
വർഗ്ഗം:1954-ൽ ജനിച്ചവർ
പെരുച്ചാഴി (ചലച്ചിത്രം)

2014 ആഗസ്റ്റിൽ പുറത്തിറങ്ങുന്ന ഒരു മലയാളം രാഷ്ട്രീയ ആക്ഷേപഹാസ്യ ചലച്ചിത്രമാണ് **പെരുച്ചാഴി**. അരുൺ വൈദ്യനാഥൻ രചനയും സംവിധാനവും നിർവഹിക്കുന്ന പെരുച്ചാഴി നിർമ്മിക്കുന്നത് ഫ്രൈഡേ ഫിലിം ഹൗസിന്റെ ബാനറിൽ സാന്ദ്ര തോമസും വിജയ് ബാബുവും ചേർന്നാണ്. മോഹൻലാലും മുകേഷും പ്രധാന വേഷങ്ങളിലെത്തുന്ന ചിത്രത്തിലെ മറ്റു അഭിനേതാക്കൾ അജു വർഗ്ഗീസ്, രാഗിണി നന്ദ്വനി, ആൻഡ്രിയ ജെറമിയ, വിജയ് ബാബു, ബാബുരാജ് എന്നിവരാണ്. 2014 ആഗസ്റ്റ് 29ന് ചിത്രം പുറത്തിറങ്ങി.

## നിർമ്മാണം
പെരുച്ചാഴിയുടെ ചിത്രികരണം പൂർത്തിയാകാൻ മൂന്ന് മാസം എടുത്തു. അതിൽ ഭൂരിഭാഗവും ചിത്രികരിച്ചത് അമേരിക്കയിൽ ആണ് മുപ്പത് ദിവസം വേണ്ടി വന്നു അമേരിക്കയിലെ ചിത്രികരണം പൂർത്തിയാവാൻ.കുറച്ച് ഭാഗം കൊച്ചിയിലും ചിത്രികരിച്ചു. ചിത്രത്തിന്റെ സാറ്റ്ലൈറ്റ് അവകാശം 6 കോടി രൂപക്ക് അമൃത ടിവി സ്വന്തമാക്കി
## അഭിനേതാക്കൾ
* മോഹൻ ലാൽ - ജഗന്നാഥൻ (പെരുച്ചാഴി)
*  മുകേഷ് - ഫ്രാൻസിസ് കുഞ്ഞപ്പൻ
*  ബാബുരാജ് - പൊട്ടക്കുഴി ജബ്ബാർ
*  അജു വർഗ്ഗീസ് - വയലാർ വർക്കി
*   വിജയ് ബാബു
*  രാഗിണി നന്ദ്വനി - ജെസ്സി
*  ആൻഡ്രിയ ജെറമിയ 
*  സാന്ദ്ര തോമസ് 
*  പൂനം ബജ്‍വ 
*  ശങ്കർ രാമകൃഷ്ണൻ 
*  ഡൽഹി ഗണേശ് 
*  ഷോൺ ജെയിംസ് സട്ടൺ - ജോൺ കോറി
*  രമേശ് പിഷാരടി 
*  അനീഷ് മേനോൻ
*  അശ്വിൻ മാത്യു

## അവലംബം

## പുറം കണ്ണികൾ
* ഔദ്യോഗിക ഫേസ്ബുക്ക് താൾ
* 

വർഗ്ഗം:2014-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വർഗ്ഗം:രാഷ്ട്രീയം പ്രമേയമാക്കിയ മലയാളചലച്ചിത്രങ്ങൾ
എഫ്.സി. ബാഴ്സലോണയുടെ പരിശീലകരുടെ പട്ടിക

സ്പെയിനിലെ ബാഴ്സലോണ ആസ്ഥാനമാക്കിയ ഒരു പ്രൊഫഷണൽ ഫുട്ബോൾ ക്ലബ്ബാണ് **[[എഫ്.സി. ബാഴ്സലോണ]]**. സ്പാനിഷ് ലീഗായ ലാ ലിഗായിലാണ് എഫ്.സി. ബാഴ്സലോണ പ്രധാനമായും കളിക്കുന്നത്. ജോൺ ബാരോ ആയിരുന്നു ബാഴ്സലോണയുടെ ആദ്യ പരിശീലകൻ. കിരീടമൊന്നും നേടിക്കൊടുക്കാൻ കഴിയാത്തതിനാൽ നാലു മാസത്തിനു ശേഷം ബാരോയെ പിരിച്ചുവിട്ടു.

എഫ്.സി. ബാഴ്സലോണ പരിശീലകരിൽ ഏറ്റവും വിജയകരമായി കളിക്കാരെ പരിശീലിപ്പിച്ചത് യൊഹാൻ ക്രൈഫായിരുന്നു. യൊഹാൻ ക്രൈഫിന്റെ കീഴിൽ നാല് ലാ ലിഗാ കിരീടങ്ങൾ, ഒരു കോപ ഡെൽ റേ, മൂന്ന്  സൂപ്പർ കോപ ഡി  എസ്പാന, ഒരു യുവേഫ കപ്പ് വിന്നേഴ്സ് കപ്പ്, ഒരു യുവേഫ ചാമ്പ്യൻസ് ലീഗ് കിരീടം, ഒരു യുവേഫ സൂപ്പർ കപ്പ് എന്നിവ ബാഴ്സ നേടി. 8 വർഷത്തോളം യൊഹാൻ ക്രൈഫ് ബാഴ്സലോണയുടെ പരിശീലകനായിരുന്നു.

മറ്റൊരു പ്രധാന പരിശീലകനായിരുന്നു പെപ് ഗ്വാർഡിയോള. ഗ്വാർഡിയോളയുടെ ആദ്യ വർഷം തന്നെ ലാ ലിഗാ, കോപ ഡെൽ റേ, യുവേഫ ചാമ്പ്യൻസ് ലീഗ് കിരീടങ്ങൾ നേടി ഒരു ട്രെബിൾ സ്വന്തമാക്കുന്ന ആദ്യ സ്പാനിഷ് ക്ലബ്ബായി ബാഴ്സലോണ മാറി. പിന്നീട് സൂപ്പർ കോപ ഡി എസ്പാന, യുവേഫ സൂപ്പർ കപ്പ്, ഫിഫ ക്ലബ്ബ് വേൾഡ് കപ്പ് എന്നിവ കൂടി നേടി വർഷത്തിലെ ആറു കിരീടവും സ്വന്തമാക്കി ഒരു സെക്സ്റ്റപ്പിൾ നേടുന്ന ആദ്യ ക്ലബ്ബെന്ന ബഹുമതി ബാഴ്സ സ്വന്തമാക്കി. 2014ൽ ചുമതലയേറ്റ ലൂയിസ് എൻറിക്വ് ആണ് നിലവിൽ ബാഴ്സയുടെ പരിശീലകൻ.

## പരിശീലകർ

## അവലംബം

## പുറം കണ്ണികൾ
* പരിശീലകരുടെ പട്ടിക - ഔദ്യോഗിക വെബ്സൈറ്റിൽ

വർഗ്ഗം:എഫ്.സി. ബാഴ്സലോണ
ശക്തി (ചലച്ചിത്രം)

വസന്ത് പിക്ചേസിന്റെ ബാനറിൽ ബി.എസ്. രംഗ അവതരിപ്പിച്ച മലയാളചലച്ചിത്രമാണ് **ശക്തി**.  വി. ദക്ഷിണാമൂർത്തി സംഗീതം നൽകിയ ഈ ചിത്രം 1972-ലാണ് പ്രദർശനം തുടങ്ങിയത്.

## അഭിനേതാക്കൾ
*ഷീല
*രവിചന്ദ്രൻ
*തിക്കുറിശ്ശി സുകുമാരൻ നായർ
*അടൂർ ഭാസി
*എൻ. ഗോവിന്ദൻകുട്ടി
*ടി.കെ. ബാലചന്ദ്രൻ
*പറവൂർ ഭരതൻ
*ജോസ് പ്രകാശ്
*പോൾ വെങ്ങോല
*ഫിലോമിന
*സി.എ. ബാലൻ
*ശ്രീലത

## പിന്നണിഗായകർ
*കെ.ജെ. യേശുദാസ്
*എസ്. ജാനകി
*പി. സുശീല
*അടൂർ ഭാസി

## അണിയറയിൽ
*നിർമ്മാണം - ബി.എസ്. രംഗ
*സംവിധാനം - ക്രോസ്ബൽറ്റ് മണി
*സംഗീതം - വി. ദക്ഷിണാമൂർത്തി
*ഗാനരചന - വയലാർ രാമവർമ്മ
*ബാനർ - വസന്ത് പിക്ചേഴ്സ്
*വിതരണം - തിരുമേനി പിക്ചേഴ്സ്
*കഥ, തിരക്കഥ, സംഭാഷണം - ജഗതി എൻ.കെ. ആചാരി
*ചിത്രസംയോജനം - ചക്രപാണി
*ഛായാഗ്രഹണം - ഹരിദാസ്
*ഡിസൈൻ - എസ്.എ. നായർ

## ഗാനങ്ങൾ
*സംഗീതം - വി. ദക്ഷിണാമൂർത്തി
*ഗാനരചന - വയലാർ രാമവർമ്മ

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡേറ്റാബേസിൽ നിന്ന് ശക്തി

വർഗ്ഗം:1972-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
വർഗ്ഗം:വയലാർ -ദക്ഷിണാമൂർത്തി ഗാനങ്ങൾ
വർഗ്ഗം:എം. ഉമാനാഥ് ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ക്രോസ്ബെൽറ്റ് മണി സംവിധാനം ചെയ്ത മലയാള ചലച്ചിത്രങ്ങൾ
ചോദ്യോത്തരവേള

ഇന്ത്യയിൽ ലോകസഭയിലും നിയമസഭകളിലും സഭാനടപടികളുടെ തുടക്കത്തിലുള്ള ഒരു മണിക്കൂർ സമയമാണു **ചോദ്യോത്തരവേള**. ഭരണസംബന്ധമായ ഏതു വിഷയത്തെക്കുറിച്ചും ചോദ്യങ്ങൾ ചോദിക്കുവാനും, വിവരങ്ങൾ അന്വേഷിക്കുവാനും, പൊതുപ്രാധാന്യമുള്ള പരാതികൾ സഭയുടെ മുമ്പാകെ അവതരിപ്പിക്കുവാനുമാണു ചോദ്യോത്തരവേള ഉപയോഗിക്കുന്നത്. സഭയിലവതരിപ്പിക്കേണ്ട ചോദ്യങ്ങൾ മുൻ കൂട്ടി സ്പീക്കർക്കു നൽകേണ്ടതാണ്. സഭാതലത്തിൽ നേരിട്ട് ഉത്തരം പറയേണ്ട ചോദ്യങ്ങളാണു നക്ഷത്രചിഹ്നമിട്ട ചോദ്യങ്ങൾ. മന്ത്രിയുടെ മറുപടിയെത്തുടർന്ന് അംഗങ്ങൾക്ക് ഉപചോദ്യങ്ങളും ചോദിക്കാം. ഇത് സഭയിലവതരിപ്പിക്കുന്നതു സംബന്ധിച്ച് സ്പീക്കറാണു തീരുമാനമെടുക്കേണ്ടത്.

## പുറത്തേയ്ക്കുള്ള കണ്ണികൾ
* Introduction to Question Hour in Lok Sabha

വർഗ്ഗം:ലോക്‌സഭ
വർഗ്ഗം:ഇന്ത്യൻ പാർലമെന്റ്
കൂനംമൂച്ചി

തൃശ്ശൂർ  ജില്ലയിൽ കണ്ടാണശ്ശേരി  ഗ്രാമപഞ്ചായത്തിൽ  ഉൾപെടുന്ന ഒരു ഗ്രാമമാണ്‌ **കൂനംമുച്ചി**. തൃശ്ശൂരിൽ നിന്ന് ഗുരുവായൂരിലേക്കുള്ള  ഒരു വഴിയിലാണ് കൂനംമുച്ചി സ്ഥിതി ചെയ്യുന്നത്.

പണ്ട് ഗ്രാമത്തിനു നടുവിലായി ഒരു കൂനുള്ള മാവുണ്ടായിരുന്നതുമൂലമാണ് സ്ഥലത്തിന് ഈ പേര് ലഭിച്ചത് എന്നു പറയപ്പെടുന്നു. ജനുവരി 26-ലെ കൂനംമുച്ചി പള്ളിയില തിരുന്നാൾ, മഹർഷിക്കാവു അമ്പലത്തിൽ പൂരം എന്നിവയാണ് ഇവിടുത്തെ പ്രധാന ആഘോഷങ്ങൾ.

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
സുഗന്ധവ്യഞ്ജനം

ഭക്ഷ്യ വസ്തുക്കൾക്ക് സ്വാദും മണവും നിറവും നൽകാനും കേടുപറ്റാതെ നിർത്താനും ഉപയോഗിക്കുന്ന ഉണങ്ങിയ കാർഷിക വിളകൾക്കാണ് **സുഗന്ധവ്യഞ്ജനം** എന്നു 

പറയുന്നത്. ചിലപ്പോൾ മറ്റു ചില സ്വാദുകൾ മറയ്ക്കാനും സുഗന്ധവ്യഞ്ജങ്ങൾ ഉപയോഗിക്കാറുണ്ട്Sometimes a spice is used to hide other flavors.. കുരുമുളക്, ഗ്രാമ്പൂ, ഏലം എന്നിവ സുഗന്ധവ്യഞ്ജനങ്ങൾക്ക് ഉദാഹരണമാണ്‌.

## അവലംബം

## പുറത്തേയ്ക്കുള്ള കണ്ണികൾ
*

*
* Pungency of spices
പത്മനാഭ ബാലകൃഷ്ണ ആചാര്യ

നാഗാലൻഡ് സംസ്ഥാനത്തിൻറെ പത്തൊമ്പതാമത്തെ ഗവർണറാണ് **പത്മനാഭ ബാലകൃഷ്ണ ആചാര്യ** എന്ന **പി.ബി. ആചാര്യ**. 
## ജീവിതരേഖ
ഉഡുപ്പി എം.ജി.എം. കോളേജിലെ ആദ്യബാച്ച് വിദ്യാർഥിയാണ്. എ.ബി.വി.പി. ദേശീയ അധ്യക്ഷനായും 1995 മുതൽ 2000 വരെ ബി.ജെ.പി. ദേശീയ സെക്രട്ടറിയായും പ്രവർത്തിച്ച ആചാര്യ പാർട്ടിയുടെ വടക്കുകിഴക്കൻ സംസ്ഥാനങ്ങളുടെ ഇൻ-ചാർജ് ചുമതലയും വഹിച്ചിട്ടുണ്ട്. 
## അവലംബം


വർഗ്ഗം:ആസാം ഗവർണർമാർ
വർഗ്ഗം:1931-ൽ ജനിച്ചവർ
വർഗ്ഗം:2023-ൽ മരിച്ചവർ
സി.എൽ. പൊറിഞ്ചുകുട്ടി

ചിത്രകാരൻ, കലാധ്യാപകൻ എന്നീ നിലകളിൽ പ്രശസ്തനാണ്  **സി.എൽ. പൊറിഞ്ചുകുട്ടി**(ജനനം : 1932) . 2011 ലെ രാജാ രവിവർമ്മ പുരസ്കാരം നേടിയിട്ടുണ്ട്. തിരുവനന്തപുരം ഫൈൻ ആർട്സ് കോളജ് പ്രഥമ പ്രിൻസിപ്പലായിരുന്നു. 
## ജീവിതരേഖ
932ൽ തൃശൂരിൽ കേച്ചേരിക്കടുത്തു ചിറനെല്ലൂരിൽ ലൂയിസിൻറേയും താണ്ടമ്മയുടേയും മകനായി ജനിച്ചു. പി. ഐ. ഇട്ടൂപ്പായിരുന്നു പൊറിഞ്ചുക്കുട്ടിയുടെ ഗുരു. പെയ്ൻറിങ്ങിൽ ഡിപ്ലോമ നേടി. 1956ൽ അധ്യാപകനായി. ആദ്യം തിരുവനന്തപുരത്ത്. 1968ൽ രാജസ്ഥാനിലെ ഉദയ്പൂർ യൂനിവേഴ്സിറ്റിയിൽനിന്ന് മാസ്റ്റർ ഓഫ് ഫൈൻ ആർട്സ് ബിരുദം. രവിവർമ സ്കൂൾ ഒഫ് പെയ്ൻറിങ്ങിൽ ഫാക്വൽറ്റിയായി ജോലിയിൽ പ്രവേശിച്ചു. പിന്നീട് ട്രിവാൻഡ്രം സ്കൂൾ ഒഫ് ആർട്സിലെത്തി. .കേരളത്തിലെ വിവിധ കേന്ദ്രങ്ങളിലായി ബാച്ചിലർ ഓഫ് ഫൈൻ ആർട്സ് ബിരുദവും ആർട്ട് എജുക്കേഷനിലെ നാഷനൽ ഡിപ്ളോമയും തുടങ്ങുന്നതിന് മുൻകൈയെടുത്തു പ്രവർത്തിച്ചു.1986 മുതൽ 1988 വരെ കേരള ലളിത കലാ അക്കാഡമിയുടെ ചെയർമാൻ, കേന്ദ്ര ലളിത കലാ അക്കാഡമിയുടെ സെക്രട്ടറി, തുടർച്ചയായി മൂന്നു തവണ കേന്ദ്ര ലളിത കലാ അക്കാഡമി വൈസ് ചെയർമാൻ. എന്നീ നിലകളിൽ പ്രവർത്തിച്ചു.
നാഷനൽ ജൂറി ചെയർമാൻ, കമ്മിറ്റി ഫോർ ട്രിനാലെ ചെയർമാൻ, ഇന്ത്യൻ കൗൺസിൽ ഫോർ കൾചറൽ റിലേഷൻസ് അംഗം, ന്യൂദൽഹിയിലെ നാഷനൽ ഗാലറി ഓഫ് മോഡേൺ ആർട്ടിൻെറ ആർട്ട് പർച്ചേസ് വിഭാഗം അംഗം എന്നീ നിലകളിൽ സേവനമനുഷ്ഠിച്ചിട്ടുണ്ട്. ബോംബെ, ജയ്പൂർ, തിരുവനന്തപുരം എന്നിവിടങ്ങളിൽ സോളോ എക്സിബിഷനുകൾ നടത്തി

## പുരസ്കാരങ്ങൾ
*ഓൾ ഇന്ത്യ ഫൈൻ ആർട്സ് ആൻഡ് ക്രാഫ്റ്റ്സ് സൊസൈറ്റിയുടെ ദേശീയ അവാർഡ്
*കേന്ദ്രസർക്കാറിന്റെ മാനവശേഷി വികസനമന്ത്രാലയത്തിന്റെ സീനിയർ ഫെലോഷിപ്പ് 
*2003ൽ കേരള ലളിതകലാ അക്കാദമി ഫെലോഷിപ് ലഭിച്ചു.
*2011 ലെ രാജാ രവിവർമ്മ പുരസ്കാരം 
## പുറം കണ്ണികൾ
*വരയുടെ പെരുമ 
*നിറമണിഞ്ഞ കാൽപ്പാടുകൾ...
## അവലംബം


വർഗ്ഗം:1932-ൽ ജനിച്ചവർ
വർഗ്ഗം:കേരളത്തിലെ ചിത്രകാരന്മാർ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:രാജാ രവിവർമ്മ പുരസ്കാര ജേതാക്കൾ
വർഗ്ഗം:2023-ൽ മരിച്ചവർ
സന്തോഷ് ആശ്രാമം

കേരളീയനായ ചിത്രകാരനാണ് **സന്തോഷ് ആശ്രാമം**(ജനനം : 1970). കേരള ലളിത കലാ അക്കാദമി പുരസ്കാരം നേടിയിട്ടുണ്ട്. 
## ജീവിതരേഖ
ലഘുചിത്രം
കൊല്ലം ജില്ലയിൽ ജനിച്ചു. ചിത്രകലയിൽ ഡിപ്ലോമ നേടിയിട്ടുണ്ട്. വൈലോപ്പിള്ളി സാംസ്കാരിക സമിതി അംഗമായി പ്രവർത്തിച്ചു. 2000ൽ  ഇടപ്പള്ളിയെയും വാൻഗോഗിനെയും കഥാപാത്രങ്ങളാക്കി 17 പെയിന്റിങ്ങുകൾ രചിച്ചത്. അനശ്വര ചിത്രകാരൻ വിൻസന്റ് വാൻഗോഗിന്റെയും കവി ഇടപ്പള്ളിയുടെയും മാനസിക വ്യാപാരങ്ങളും ചിന്താപദ്ധതികളും തമ്മിലുള്ള അപൂർവ സാദൃശ്യങ്ങളാണ് ചിത്രങ്ങളുടെ ഉള്ളടക്കം. 'ഇടപ്പള്ളിയും വാൻഗോഗും' എന്ന പുസ്തകം പുറത്തിറക്കി.
സന്തോഷിന്റെ പടയണി പരമ്പരയിലെ ഏഴു ചിത്രങ്ങൾ സൈപ്രസിലെ നിക്കേഷ്യആർട് ഗ്യാലറിയിൽ പ്രദർശിപ്പിച്ചിട്ടുണ്ട്.
## കൃതികൾ
* ഇടപ്പള്ളിയും വാൻഗോഗും
* അഷ്ടമുടിക്കായലും മയ്യഴിത്തുമ്പികളും

## പുരസ്കാരങ്ങൾ
*കേരള ലളിത കലാ അക്കാദമി പുരസ്കാരം (1994)
## അവലംബം

## പുറം കണ്ണികൾ
*ലളിതകലാ അക്കാദമി ഗ്യാലറി

വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:1970-ൽ ജനിച്ചവർ
വർഗ്ഗം:കേരള ലളിതകലാ അക്കാദമി പുരസ്കാരം നേടിയവർ
ആൻ ഹാതവേ

ഒരു അമേരിക്കൻ ചലച്ചിത്ര അഭിനേത്രിയാണ് **ആൻ ഹാതവേ** എന്നറിയപ്പെടുന്ന **ആൻ ജാക്വലിൻ ഹാതവേ** (ജനനം: 1982 നവംബർ 12). നാടകവേദിയിൽ നിരവധി തവണ പ്രത്യക്ഷപ്പെട്ടതിനു ശേഷം ഗെറ്റ് റിയൽ എന്ന ടെലിവിഷൻ പരമ്പരയിൽ ആൻ ഹാതവേ അഭിനയിച്ചു. ഡിസ്നി ചലച്ചിത്രമായ ദ പ്രിൻസസ് ഡയറീസിലെ മിയ തെർമോപോളിസിനെ അവതരിപ്പിച്ചതിലൂടെയാണ് ഹാതവേ പ്രശസ്തയാവുന്നത്. 2008ൽ പുറത്തിറങ്ങിയ റേച്ചൽ ഗെറ്റിംഗ് മാരീഡ് എന്ന ചിത്രത്തിന് ഹാതവേക്ക് മികച്ച നടിക്കുള്ള അക്കാഡമി അവാർഡ് നാമനിർദ്ദേശമടക്കം നിരവധി പുരസ്കാരങ്ങൾ ലഭിച്ചു. 2012ൽ ഹാതവേ ടോം ഹൂപ്പറുടെ ലെസ് മിസറബിൾസിൽ ഫാന്റൈൻ എന്ന കഥാപാത്രത്തെ അവതരിപ്പിച്ചു. ഈ കഥാപാത്രത്തിന് മികച്ച സഹനടിക്കുള്ള അക്കാദമി, ബാഫ്ത, ഗോൾഡൻ ഗ്ലോബ്, സ്ക്രീൻ ആക്റ്റേഴ്സ് ഗിൽഡ് പുരസ്കാരങ്ങൾ ഹാതവേക്ക് ലഭിച്ചു. 2006ലെ പീപ്പിൾ മാഗസിന്റെ 50 സുന്ദര വ്യക്തിത്വങ്ങളിൽ ഒരാളായിരുന്നു ആൻ ഹാതവേ.

## ചലച്ചിത്രങ്ങൾ

## അവലംബം

## പുറം കണ്ണികൾ

* 
* 
* 
* ആൻ ഹാതവേ  എല്ലെ മാഗസിനിൽ.

വർഗ്ഗം:1982-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:നവംബർ 12-ന് ജനിച്ചവർ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:അമേരിക്കൻ നാടകനടിമാർ
വിമാനചിറകുകൾ

ഒരു വിമാനത്തിന് വായുവിൽ നിൽക്കാൻ ആവശ്യമായ ഉയർത്തൽ ബലം നല്ക്കുനത് **വിമാനചിറകുകൾ** ആണ്.

### വർഗീകരണം

## ചിറകുകളുടെ എണ്ണം അനുസരിച്ച്
ഒരു ചിറകു മാത്രം ഉള്ളതിനെ മോണോ പ്ലെയിൻ എന്നും രണ്ടു ചിറകു ഉള്ളതിനെ ബൈപ്ലെയിൻ എന്നും പറയുന്നു.ബൈപ്ലെയിനിൽ രണ്ടു ചിറകുകൾ ഒന്നിന് മുകളിൽ ഒന്നായി വച്ചിരിക്കുന്നു .

## ചിറകുകളുടെ സ്ഥാനം  അനുസരിച്ച്
വിമാനത്തിന്റെ ശരീത്തിന്റെ മുകളിൽ ചിറകു വെച്ചാൽ അതിനെ ഹൈ വിംഗ് എന്ന് പറയും. ഈ വിന്യാസം കൂടുതൽ സ്റ്റേബിൽ ആണ്.  ശരീത്തിന്റെ മധ്യത്തിൽ ചിറകു വെച്ചാൽ അതിനെ മിഡ് വിംഗ് എന്ന് പറയും. താഴെ ആണ് ചിറകിന്റെ സ്ഥാനം എങ്കിൽ അതിനെ ലോ വിംഗ് എന്ന് പറയും. 

## ചിറകുകളുടെ സ്ഥാനം  അനുസരിച്ച്
ചിറകിന്റെ നീളത്തെ അതിന്റെ വീതി കൊണ്ട് ഹരിച്ചാൽ ചിറകിന്റെ ആസ്പെക്റ്റ് രഷിയോ (aspect ratio) ലഭിക്കും. പെട്ടെന്നു തിരിയാനും മറിയാനും കഴിയേണ്ട യുദ്ധ വിമാനങ്ങൾ ചെറിയ ആസ്പെക്റ്റ് രഷിയോ ഉള്ള ചിറകുകൾ ഉള്ളവ ആയിരിക്കും. വലിയ ആസ്പെക്റ്റ് രഷിയോ വിമാനത്തിന്റെ ഡ്രാഗ് കുറയ്ക്കും. അതിനാൽ യാത്ര വിമാനങ്ങൾ അങ്ങനത്തെ ചിറകുകൾ ഉപയോഗിച്ച ഇന്ധന ഉപഭോഗം കുറയ്ക്കുന്നു. 

## കുറിപ്പുകൾ
തട്ടുമ്പൊറത്തപ്പൻ

പി.പി. സുദേവൻ സംവിധാനം ചെയ്ത മലയാള ഹ്രസ്വ ചലച്ചിത്രമാണ് **തട്ടുമ്പൊറത്തപ്പൻ**. ഒരു ദൈവം എങ്ങനെ സൃഷ്ടിക്കപ്പെടുന്നുവെന്നതിന്റെ ആക്ഷേപഹാസ്യപരമായ ആഖ്യാനമാണ് ഈ സിനിമ. പ്രാദേശികമായി നടന്ന കലാപത്തിനിടയിൽ ഓടി രക്ഷപ്പെടുന്ന ഒരാൾ പഴയ വീടിൻറെ മച്ചിൽ ഒളിക്കുന്നതും ഭക്ഷണത്തിനും വെള്ളത്തിനുമായി ആ വീട്ടിലെ മാനസികവളർച്ചയില്ലാത്ത ചെറുപ്പക്കാരനു മുമ്പിൽ തട്ടുമ്പൊറത്തപ്പനായി അഭിനയിക്കേണ്ടി വരുന്നതും പിന്നീട് അടുത്ത ദിവസം രാത്രിയിൽ രക്ഷപ്പെടുന്നതുമാണ് പ്രമേയം. ഈ തട്ടുംപുറത്ത് ദൈവചൈതന്യം ആരോപിക്കപ്പെടുകയും അതൊരു തീർത്ഥാടന കേന്ദ്രമായി മാറുകയും ചെയ്യുന്നു എന്ന് കാണിച്ചാണ് സിനിമ അവസാനിക്കുന്നത്.

പേസ് പ്രൊഡക്ഷൻസ് നിർമ്മിച്ച ഈ ചിത്രത്തിന് സുദീപ് പാലനാട് സംഗീതവും അസീസ് പെരിങ്ങോട് കലാസംവിധാനവും രാജ് മാർത്താണ്ഡം ഇഫക്ട്സും ബിനോയ് ജയരാജ് എഡിറ്റിംഗും നിർവഹിച്ചിരിക്കുന്നു. കഥ, തിരക്കഥ, സംവിധാനം എന്നിവ സുദേവൻ. ഏറേ ജനശ്രദ്ധ ലഭിച്ച ഈ ചിത്രം കൂടാതെ പ്ലാനിംഗ്, വരൂ, രണ്ട് എന്നീ ചെറു സിനിമകളും 2013-ലെ ലെ മികച്ച നവാഗത സംവിധായകനുള്ള 'അരവിന്ദൻ പുരസ്‌കാരം' നേടിയ സി.ആർ. നമ്പർ-89 എന്ന ഫീച്ചർ സിനിമയും സുദേവൻ സംവിധാനം ചെയ്തിട്ടുണ്ട്.

## അവലംബങ്ങൾ

വർഗ്ഗം:മലയാള ഹ്രസ്വചലച്ചിത്രങ്ങൾ
സ്നേഹദീപമേ മിഴി തുറക്കു

ശീകാന്ത് പ്രൊഡക്ഷനു വേണ്ടി പി. ഭാസ്കരൻ സംവിധാനം നിർവഹിച്ച മലയാളചലച്ചിത്രമാണ് **സ്നേഹദീപമേ മിഴി തുറക്കു**. പുകഴേന്തി സംഗീതം നൽകിയ ഈ ചിത്രം 1972 ലാണ് പ്രദർശനം തുടങ്ങിയത്. മധു, ശാരദ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്.

## താരനിര

## ഗാനങ്ങൾ
*ഗനരചന - പി. ഭാസ്കരൻ
*സംഗീതം - പുകഴേന്തി

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡേറ്റാബേസിൽ നിന്ന് സ്നേഹദീപമേ മിഴി തുറക്കൂ

വർഗ്ഗം:1972-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. ഭാസ്കരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:ശാരദ അഭിനയിച്ച മലയാളചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:മധു- ശാരദ ജോഡി
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
സംഭവാമി യുഗേ യുഗേ

ഗണേഷ് പിക്ചേഴ്സിനു വേണ്ടി കെ.പി. കൊട്ടാരക്കര നിർമിച്ച മലയാളചലച്ചിത്രമാണ് **സംഭവാമി യുഗേ യുഗേ**. എം.എസ്. ബാബുരാജ് സംഗീതസംവിധാനം ചെയ്ത ഈ ചിത്രം 1972-ൽ പ്രദർശനം തുടങ്ങി.

## അഭിനേതാക്കൾ
*പ്രേം നസീർ
*വിജയശ്രീ
*കെ.പി. ഉമ്മർ
*അടൂർ ഭാസി
*ടി.എസ്. മുത്തയ്യ
*ശങ്കരാടി
*ജോസ് പ്രകാശ്
*എൻ. ഗോവിന്ദൻകുട്ടി
*സാധന
*അടൂർ ഭവാനി
*ഖദീജ
*പ്രമീള

## പിന്നണിഗായകർ
*കെ.ജെ. യേശുദാസ്
*പി. ലീല
*പി. ജയചന്ദ്രൻ
*കെ.പി. ബ്രഹ്മാനന്ദൻ
*ബി. വസന്ത
*പി. സുശീലാദേവി

## അണിയറയിൽ
*ബാനർ - ഗണേഷ് പിക്ചേഴ്സ്
*വിതരണം -  വിമലാ ഫിലിംസ്
*കഥ, തിരക്കഥ, സംഭാഷണം - കെ പി കൊട്ടാരക്കര
*സംവിധാനം -  എ ബി രാജ്
*നിർമ്മാണം -  കെ പി കൊട്ടാരക്കര
*ഛായാഗ്രഹണം - ജെ ജി വിജയം
*ചിത്രസംയോജനം -  കെ ശങ്കുണ്ണി
*അസിസ്റ്റന്റ് സംവിധായകർ - എം മോഹൻ, കെ വിജയൻ
*കലാസംവിധാനം - ഭരതൻ
*നിശ്ചലഛായാഗ്രഹണം - ത്രീസ്റ്റാർസ് 
*ഗാനരചന - ശ്രീകുമാരൻ തമ്പി
*സംഗീതം - എം.എസ്. ബാബുരാജ്

## ഗാനങ്ങൾ
*ഗാനരചന - ശ്രീകുമാരൻ തമ്പി
*സംഗീതം - എം.എസ്. ബാബുരാജ്

    
## അവലംബം

## പുറത്തേക്കുള്ള കണ്ണികൾ
*മലയാളചലച്ചിത്രം ഡേറ്റാബേസിൽ നിന്ന് സംഭാവാമി യുഗേ യുഗേ
*ഇന്റെർനെറ്റ് മൂവിഡേറ്റാബേസിൽ നിന്ന് സംഭവാമി യുഗേ യുഗേ
*മുഴുനീള ചലച്ചിത്രം സംഭവാമി യുഗേ യുഗേ

വർഗ്ഗം:കെ.പി. കൊട്ടാരക്കര തിരക്കഥ എഴുതിയ ചലച്ചിത്രങ്ങൾ
വർഗ്ഗം:കെ.പി. കൊട്ടാരക്കര നിർമ്മിച്ച ചലച്ചിത്രങ്ങൾ
വർഗ്ഗം:1972-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:എ. ബി രാജ് സംവിധാനം ചെയ്ത ചലച്ചിത്രങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:തമ്പി- ബാബുരാജ് ഗാനങ്ങൾ
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ
മങ്ങാട് നടേശൻ

കർണാടക സംഗീതജ്ഞനും സംഗീത അദ്ധ്യാപകനുമാണ് **മങ്ങാട് നടേശൻ**.
## ജീവിതരേഖ
കൊല്ലം ജില്ലയിലെ മങ്ങാട് സ്വദേശിയാണ്. തിരുവനന്തപുരം സ്വാതിതിരുനാൾ സംഗീത കോളേജിൽ ശെമ്മങ്കുടി ശ്രീനിവാസ അയ്യർ അടക്കമുള്ള ഗുരുനാഥന്മാരിൽനിന്നാണ് സംഗീതത്തിൽ ശിക്ഷണം നേടിയത്. ആകാശവാണിയിൽ ജോലി ലഭിച്ചതോടെ തൃശൂർ നഗരത്തിൽ താമസമാക്കി. ആകാശവാണിയുടെ ദേശീയ സംഗീത പരിപാടിയിലടക്കം കച്ചേരി നടത്തിയിട്ടുള്ള അദ്ദേഹം കേരളത്തിലെ  മികച്ച സംഗീതഗുരുനാഥന്മാരിൽ ഒരാളാണ്. 

ഭാര്യ : നിർമ്മല. മക്കളായ ഡോ. മിനി, പ്രിയ, പ്രിയദർശിനി എന്നിവരും ഗായികമാരാണ്. 

## പുരസ്കാരങ്ങൾ
*സംഗീതകലാ ആചാര്യ പുരസ്കാരം 
*കേരള സംഗീത നാടക അക്കാദമി  കലാരത്ന ഫെലോഷിപ്പ്
*കേരള സംഗീത നാടക അക്കാദമി പുരസ്കാരം
*സ്വാതി സംഗീത പുരസ്കാരം 2016 

## അവലംബം


വർഗ്ഗം:കർണ്ണാടകസംഗീതജ്ഞർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:കൊല്ലം ജില്ലയിൽ ജനിച്ചവർ
യൂലിയാ റ്റിമോഷെങ്കൊ

യുക്രൈനിൽ നിന്നുള്ള ഒരു വ്യവസായിയും രാഷ്ട്രീയപ്രവർത്തകയുമാണ് **യൂലിയാ വൊളോഡിമിറിവ്ന റ്റിമോഷെങ്കൊ** (, , née Hrihyan, Грігян, ജ. 27 നവംബർ 1960). ഓറഞ്ച് വിപ്ലവത്തിന്റെ സഹനേതാവായിരുന്ന റ്റിമോഷെങ്കോ യുക്രൈന്റെ പ്രധാനമന്ത്രിയായി നിയമിക്കപ്പെട്ട ആദ്യ വനിതയാണ്. 2005 ജനുവരി 24 മുതൽ സെപ്റ്റംബർ 8 വരെയും പിന്നീട് 2007 ഡിസംബർ 18 മുതൽ 2010 മാർച്ച് 4 വരെയുമായിരുന്നു റ്റിമോഷെങ്കോ യുക്രെയിനിന്റെ പ്രധാനമന്ത്രിയായിരുന്നത്.

## അവലംബം


വർഗ്ഗം:ഉക്രൈൻ
വർഗ്ഗം:1960-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:നവംബർ 27-ന് ജനിച്ചവർ
വർഗ്ഗം:വനിതാ പ്രധാനമന്ത്രിമാർ
യൂറേഷ്യൻ കസ്റ്റംസ് യൂനിയൻ

യൂറോപ്യൻ യൂനിയന്റെ മാതൃകയിൽ പഴയ സോവിയറ്റ് യൂനിയൻ അംഗരാഷ്ട്രങ്ങൾ സ്താപിച്ചതാണ് **യൂറേഷ്യൻ കസ്റ്റംസ് യൂനിയൻ. **2010 ജനുവരി 1 നാണ് നിലവിൽ വന്നത്.

## അവലംബം



വർഗ്ഗം:യുറേഷ്യ
ഡാകിനി

തിബത്തൻ വജ്രയാന ബുദ്ധമതം അനുസരിച്ച്  ഒരു ദുർദേവതയാണ് **ഡാകിനി**. തിബത്തിൽ ഖണ്ടോർമ്മ എന്നും അറിയപ്പെടുന്നു. (Mongolian: хандарма; Chinese: 空行母, Pinyin: Kōngxíng Mǔ) ആകാശത്ത് കൂടെ സഞ്ചരിക്കുന്നവൾ എന്നാണ് ആ വാക്കിന്റെ അർത്ഥം . ചൈനയിൽ ഡാകിനി ഒരു വിജ്ഞാന ദേവത ആയും കരുതപ്പെടുന്നു.

മധ്യകാല ഭാരത പുരാണങ്ങളായ ഭാഗവതം,ബ്രഹ്മ പുരാണം,മാർക്കണ്ഡേയ പുരാണം , കഥാസരിത്സാഗരം തുടങ്ങിയവയിൽ നിന്നാണ് ഡാകിനി എന്ന പദം ഉത്ഭവിച്ചത് എന്ന് കരുതപ്പെടുന്നു.പുരാണങ്ങളിൽ പരാമർശിക്കപ്പെട്ട കാളിയിൽ നിന്നാണ് ഡാകിനി എന്ന (Sanskrit: डाकिनी ḍākinī, Pali ḍāginī, Mongolian: дагина)  താന്ത്രിക സങ്കൽപം ഉടലെടുക്കുന്നത്.ഡാകിനിയുടെ പുരുഷ രൂപമായി ഡാക എന്ന ദുർദേവതയും പരാമർശിക്കപ്പെട്ടിട്ടുണ്ട്. ഇതുപോലെ പേർഷ്യൻ ഭാഷകളിൽ പരി എന്ന ദേവതയെയും കാണാം. 

ദുർമന്ത്രവാദത്തിനു പ്രാധാന്യം ഉള്ള വജ്രയാന ബുദ്ധമത വിഭാഗമായ ജപ്പാനിലെ ഷിൻഗോൺ മത വിശ്വാസപ്രകാരം ഡാകിനിക്ക്  ഡാകിനി-തെൻ എന്ന ദൈവിക പരിവേഷം കൂടിയുണ്ട്. ( തെൻ എന്ന സംജ്ഞ ദേവ എന്ന് വ്യാഖ്യാനിക്കപ്പെട്ടിരിക്കുന്നു ) ഡാകിനി ഉത്ഭവത്തെ കുറിച്ച് വ്യക്തമായ തെളിവുകൾ ഇല്ലാ എങ്കിലും പല രാജ്യങ്ങളിലേയും നാടോടിക്കഥകളിലും പുരാണങ്ങളിലും ഡാകിനി എന്ന ദുർദേവതയെ നമുക്ക് കാണാം.

ഖണ്ഡോർമ്മ എന്ന ഡാകിനിയെ വജ്രയാനം(Sanskrit: वज्रयान)എന്ന താന്ത്രിക ബുദ്ധമതത്തിൽ ധർമ്മ സംരക്ഷകയായി പരാമർശിച്ചിട്ടുണ്ട്.

## അവലംബം

വർഗ്ഗം:ബുദ്ധമതം
പാർക്കർ (കായികം)

ഫ്രാൻസിലെ പട്ടാളക്കാർക്കു തടസ്സങ്ങളെ നേരിടാൻ പഠിപ്പിച്ചിരുന്ന Obstacle Course എന്ന പരിശീലന രീതി വിപുലീകരിച് രൂപപെടുത്തിയ ഒരു തരം ചലനാത്മകമായ കായിക ഇനം ആണ് **പാർക്കർ**.

## നിർവചനം
A എന്ന പൊയന്റിൽ  നിന്നും B എന്ന പൊയന്റിലെക്കു ഒരാൾ സ്വന്തം ശരീരം മാത്രം ഉപയൊഗിചു ഏറ്റവും കുറഞ സമയം കൊണ്ട് തടസ്സങ്ങളെ നേരിട്ട് പലവിധത്തിലുള്ള ചലന രീതികൾ സ്വീകരിച്, ചലനാത്മകത കൈവിടാതെ മുന്നേറുന്നതിനെ നമുക്ക് പാർക്കർ എന്ന് വിളിക്കാം.   

## ചലന രീതികൾ
കുട്ടിക്കാലം മുതല്ക്കേ നമ്മൾ ചെയ്യുന്ന എല്ലാ  വിധ ചലന രീതികളും ഉൾപ്പെടുന്നതാണ്‌ പാർക്കെർ.
* ഓട്ടം , 
* അള്ളിപ്പിടിച്ചു കയറൽ , 
* തൂങ്ങിയാടൽ , 
* എടുത്തു ചാടൽ (മതിൽ),   
* ഉരുണ്ടു മറിയൽ ( safety rolling )
*കൂടാതെ ഫ്രീ സ്പോര്ട്സ് എന്ന നിലയിൽ ഒരാൾക്ക്‌ സ്വന്തമായി രീതികൾ ഉണ്ടാക്കവുന്നതുമാണ് .

മരങ്ങൾ കൊണ്ടോ  കെട്ടിടങ്ങളും മതിലുകളും കൊണ്ടോ ഇടുങ്ങിയ പ്രദേശങ്ങളിൽ ആണ് പൊതുവെ പാർക്കെർ പരിശീളിക്കുനന്ത്. കാരണം ഇത് പരിശീലിക്കാൻ അതുപോലെ ഉള്ള തടസ്സങ്ങൾ അത്യാവിശ്യമാണ്. ഒരാൾക് ഒറ്റയ്ക്കോ കുറച്ചധികം ആളുകള്ക്ക് ഒന്നിച്ചോ പരിശീലിക്കാവുന്നതാണ് . എന്നാൽ ഇതിന്റെ കൂടിയ അപകട സാധ്യത കണ്ടു ഗ്രൂപ്പ് ആയി ചെയ്യുന്നതാണ്‌ .

ഇന്ത്യയിലടക്കം ഒട്ടുമിക്ക രാജ്യങ്ങളിലും പാർക്കർ ജിം എന്ന പേരിൽ indoor ആയി പരിശീലനം കൊടുക്കുന്ന സ്ഥാപനങ്ങൾ ഉണ്ട്.

ഇതിന്റെ മറ്റൊരു പ്രതേകത ഇത് ഒരു മത്സര ഇനം അല്ല എന്നുള്ളതാണ്. സ്വന്തം മനസ്സിന്റെ ഉന്മേഷത്തിനും ശരീരത്തിന്റെ ആരോഗ്യത്തിനും അത്യാവശ്യ ഘട്ടങ്ങളിൽ ഉപയോഗിക്കാനും വേണ്ടി ഉള്ളതാണ് ഈ കായിക ഇനം. ഇതിന്റെ ഉപന്ജതാക്കൾ ഇത്  ഉപയോഗിച്ചുള്ള പ്രദർശനങ്ങൾ നിരുൽസാഹപെടുതുന്നു. എന്നാൽ അടുത്ത ടെലിവിഷൻ പരിപാടികളിലും മറ്റും മത്സരയിനം ആയി പ്രോഗ്രാമുകൾ നടത്തി വരുന്നു. ഉദാഹരണത്തിന്  Jump London. 

## ചരിത്രം
1980 ഉകളുടെ അവസാനത്തിൽ ഫ്രാൻ‌സിൽ ആണ് ഇത് വികസിച്ച് തുടങ്ങിയത്.  ഡേവിഡ്‌ ബെല്ലെ, റെയ്മണ്ട് ബെല്ലെ, സെബാസ്റ്റ്യൻ ഫോകാൻ എന്നിവരാണ് പ്രധാനമായും ഇതിന്റെ വളർച്ചയിൽ മുഖ്യ പങ്കു വഹിച്ചത്. ഇരുപതാം നൂറ്റാണ്ടിന്റെ അവസാനത്തിൽ സിനിമകളിലൂടെയും ഡോകുമെന്ററികളിലൂടെയും 
ഒരു മത്സര ഇനമായും പ്രദര്ശന ഇനമായും ഇപ്പോൾ ഈ അടുത്ത കാലത്ത് നല്ല രീതിയിൽ ഈ രീതി വളരുന്നു വരുന്നു .
Distric B13 , Yamakasi (film), Brick_Mansions തുടങ്ങിയവ ഈ ഇനത്തിൽ ഉള്ള  സിനിമകൾ ആണ്. 
ഒട്ടനവധി ഇന്ത്യൻ സിനിമകളിലും പാർക്കർ തീം വന്നിട്ടുണ്ട്. ആദി എന്ന മലയാള ചിത്രത്തിൽ പ്രണവ് മോഹൻലാലിന്റെ കഥാപാത്രം പാർക്കർ ചെയ്യുന്നുണ്ട്. Heropanti എന്ന പുതിയ സിനിമയിൽ Tiger shroff ആറു മിനിറ്റ് ദൈര്ഘ്യമുള്ള പാർക്കർ ചെയ്തു പ്രശസ്തിയാർജ്ജിച്ചിട്ടുണ്ട്  .

## ഇതും കാണുക
* Freerunning
* Buildering
* Dérive
* Urban exploration
* Explosive strength training
* Platform game

## അവലംബങ്ങൾ

വർഗ്ഗം:അഭ്യാസമുറ
വർഗ്ഗം:കായികം
ഡെൻഡ്രോബിയം

ഓർക്കിഡ് കുടുംബത്തിലെ 1800 -ലേറെ സ്പീഷിസുകൾ ഉള്ള ഒരു ജനുസാണ്  **ഡെൻഡ്രോബിയം** (***Dendrobium***). തെക്ക്, തെക്കുകിഴക്ക്, കിഴക്കൻ ഏഷ്യയിലെങ്ങും ഇവയിലെ സ്പീഷിസുകളെ കാണാം. ഗ്രീക്കിൽ *dendron* എന്നാൽ മരം എന്നും *bios* എന്നാൽ ജീവൻ എന്നുമാണ് അർത്ഥം. അതായത് മരത്തിൽ ജീവിക്കുന്നത്, ചുരുക്കത്തിൽ എപിഫൈറ്റ് എന്ന് അർത്ഥം.
## ചിത്രശാല

പ്രമാണം:Dendrobium orchid3.jpg|ഡെൻഡ്രോബിയം
പ്രമാണം:Dendrobium orchid4.jpg|ഡെൻഡ്രോബിയം
പ്രമാണം:Dendrobium orchid2.jpg|ഡെൻഡ്രോബിയം
പ്രമാണം:Dendrobium orchid1.jpg|ഡെൻഡ്രോബിയം


## അവലംബം

## പുറത്തേക്കുള്ള കണ്ണികൾ

* 
* 

വർഗ്ഗം:ഡെൻഡ്രോബിയം
വർഗ്ഗം:ഓർക്കിഡുകൾ
വർഗ്ഗം:സസ്യജനുസുകൾ
വർഗ്ഗം:ഓർക്കിഡേസീ
വർഗ്ഗം:അധിസസ്യ-ഓർക്കിഡുകൾ
ടി.വി. ഗോപാലകൃഷ്ണൻ

ഉപകരണസംഗീതത്തിലും വായ്പാട്ടിലും ഒരേപോലെ പ്രാവീണ്യം തെളിയിച്ച സംഗീതജ്ഞനാണ് **തൃപ്പൂണിത്തുറ വിശ്വനാഥൻ ഗോപാലകൃഷ്ണൻ** എന്ന ടി.വി. ഗോപാലകൃഷ്ണൻ(ജനനം:11 ജൂൺ 1932). കർണാടകസംഗീതത്തിലെ മഹാരഥന്മാരായ ഗായകർക്ക് പക്കവാദ്യം വായിച്ചിട്ടുമുണ്ട്. 
## ജീവിതരേഖ
തൃപ്പൂണിത്തുറയിൽ സംഗീതപാരമ്പര്യമുള്ള കുടുംബത്തിൽ 1932 ജൂൺ 11-ന് ജനിച്ചു. അച്ഛൻ വിശ്വനാഥ അയ്യർ കൊച്ചി രാജകൊട്ടാരത്തിലെ ആസ്ഥാനവിദ്വാനായിരുന്നു. നാലാം വയസ്സിൽ മൃദംഗവാദനം ആരംഭിച്ച ഗോപാലകൃഷ്ണൻ ഒമ്പതാംവയസ്സിൽത്തന്നെ ചെമ്പൈയുടെ കച്ചേരിക്ക് പക്കമേളമൊരുക്കി.  1949 മുതൽ നിരവധി സംഗീതക്കച്ചേരികൾ നടത്തി. കൊമേഴ്സിൽ ബിരുദധാരിയായ അദ്ദേഹം അക്കൗണ്ടന്റ് ജനറൽ ഓഫീസിൽ ജോലിയിൽ പ്രവേശിച്ചെങ്കിലും സംഗീതത്തിനുവേണ്ടി മുഴുവൻ സമയവും നീക്കിവയ്ക്കാൻ ജോലി ഉപേക്ഷിച്ചു. ചെമ്പൈ വൈദ്യനാഥ ഭാഗവതർ, ജി.എൻ. ബാലസുബ്രഹ്മണ്യം, അരിയക്കുടി രാമാനുജ അയ്യങ്കാർ, മഹാരാജപുരം വിശ്വനാഥ അയ്യർ, മുസിരി സുബ്രഹ്മണ്യ അയ്യർ, ശെമ്മങ്കുടി ശ്രീനിവാസ അയ്യർ തുടങ്ങി മഹാന്മാരായ സംഗീതജ്ഞരോടൊപ്പം സംഗീതസപര്യ നടത്തി.  ഇളയരാജ, എ.ആർ. റഹ്മാൻ, കദ്രി ഗോപാൽനാഥ് തുടങ്ങി നിരവധി പ്രശസ്തരുടെ ഗുരുവുമാണ്. 

## പുരസ്കാരങ്ങൾ
*പത്മഭൂഷൺ
*കേന്ദ്ര സംഗീതനാടക അക്കാദമി അവാർഡ്
*കേരള സംഗീതനാടക അക്കാദമി അവാർഡ്
* സംഗീതകലാനിധി പുരസ്കാരം

## അവലംബം


വർഗ്ഗം:ഇന്ത്യൻ സംഗീതജ്ഞർ
വർഗ്ഗം:പത്മഭൂഷൺ നേടിയ മലയാളികൾ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:1932-ൽ ജനിച്ചവർ
വർഗ്ഗം:ജൂൺ 12-ന് ജനിച്ചവർ
വർഗ്ഗം:എറണാകുളം ജില്ലയിൽ ജനിച്ചവർ
വർഗ്ഗം:മലയാളികളായ കർണ്ണാടകസംഗീതജ്ഞർ
വർഗ്ഗം:സംഗീതകലാനിധി പുരസ്കാരം ലഭിച്ചവർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
ടാക്സികാർ

അനുപമ ഫിലിംസിനു വേണ്ടി വേണുഗോപാല മേനോൻ നിർമിച്ച് സംവിധാനം ചെയ്ത മലയാളചലച്ചിത്രമാണ് **ടാക്സികാർ**. വിമല റിലീസ് വിതരണം ചെയ്ത ഈ ചിത്രം 1972 ഏപ്രിൽ 14-ന് കേരളത്തിൽ പ്രദർശനം തുടങ്ങി.പ്രേം നസീർ,അടൂർ ഭാസി,ബഹദൂർ,വിജയശ്രീ, സാധന എന്നിവർ പ്രധാന പാത്രങ്ങളായിരുന്നു. ആർ.കെ. ശേഖർ സംഗീതമൊരുക്കുന്നു

## അഭിനേതാക്കൾ
*പ്രേം നസീർ
*വിജയശ്രീ
*വിൻസന്റ്
*രാഘവൻ	
*വിധുബാല	
*എസ്.പി. പിള്ള	
*ബഹദൂർ	
*അടൂർ ഭാസി	
*ടി.എസ്. മുത്തയ്യ	
*ജോസ് പ്രകാശ്
*കടുവാക്കുളം ആന്റണി
*ഗിരീഷ് കുമാർ
*തൃശൂർ രാജൻ
*മഞ്ചേരി ചന്ദ്രൻ
*നമ്പ്യാർ
*മാത്യു പ്ലാത്തോട്ടം
*കൃഷ്ണൻ നായർ
*മാസ്റ്റർ വിജയകുമാർ
*എം വി ഐപ്പുരു
*സാധന
*ശ്രീലത നമ്പൂതിരി
*പാലാ തങ്കം
*പ്രേമ (നടി) 
*ശോഭ
*വിജയ രേഖ

## പിന്നണിഗായർ
*കെ.ജെ. യേശുദാസ്
*പി. ജയചന്ദ്രൻ
*കെ.പി. ബ്രഹ്മാനന്ദൻ
*പി. മാധുരി
*സുധാ വർമ്മ
*സദാനന്ദൻ

## അണിയറയിൽ
*ബാനർ - അനുപമ മൂവീസ്
*വിതരണം - വിമലാ ഫിലിംസ്
*കഥ -  ഉമാ രാധാകൃഷ്ണൻ
*തിരക്കഥ, സംഭാഷണം -  പി. വേണു
*സംവിധാനം - പി വേണു
*നിർമ്മാണം - പി വേണു
*ഛായാഗ്രഹണം - പി.ബി. മണി
*ചിത്രസംയോജനം -  കല്യാണസുന്ദരം
*കലാസംവിധാനം -  കെ ബാലൻ
*നിശ്ചലഛായാഗ്രഹണം - ത്രീസ്റ്റാർസ് 
*ഗനരചന -  ശ്രീകുമാരൻ തമ്പി
*സംഗീതം - ആർ കെ ശേഖർ

## ഗാനങ്ങൾ
*ഗനരചന -  ശ്രീകുമാരൻ തമ്പി
*സംഗീതം - ആർ.കെ. ശേഖർ

    
## അവലംബം

## പുറത്തേക്കുള്ള കണ്ണികൾ
*മലയാളചലച്ചിത്രം ഡേറ്റാബേസിൽ നിന്ന് ടക്സികാർ
*ഇന്റെർനെറ്റ് മൂവി ഡേറ്റാബേസിൽ നിന്ന് ടാക്സികാർ
* ചിത്രം കാണുവാൻ, ടാക്സി കാർ(1983)''

വർഗ്ഗം:1972-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:പി. വേണു സംവിധാനം ചെയ്ത ചലച്ചിത്രങ്ങൾ
വർഗ്ഗം:പി. വേണു തിരക്കഥയെഴുതിയ ചലച്ചിത്രങ്ങൾ
വർഗ്ഗം:പി. വേണു സംഭാഷണമെഴുതിയ ചലച്ചിത്രങ്ങൾ
വർഗ്ഗം:പി. വേണു നിർമ്മിച്ച ചലച്ചിത്രങ്ങൾ
വർഗ്ഗം:ആർ.കെ. ശേഖർ സംഗീതം നൽകിയ ചലച്ചിത്രങ്ങൾ
വർഗ്ഗം:വിധുബാല അഭിനയിച്ച മലയാളചലച്ചിത്രങ്ങൾ
വർഗ്ഗം:കല്യാണസുന്ദരം ചിത്രസംയോജനം ചെയ്ത ചലച്ചിത്രങ്ങൾ
വാലൻ

കേരളത്തിലുള്ളള ധീവര വിഭാഗത്തിൽ പെട്ട ഒരു പ്രമുഖ ജനസമൂഹമാണ്  **[[വാലന്മാർ]]**. പരമ്പരാഗതമായി മത്സ്യബന്ധനം നടത്തി   ഉപജീവനം നടത്തുന്ന വിഭാഗമാണ് ഇവർ. മത്സ്യബന്ധനം കുലത്തൊഴിലായി സ്വീകരിച്ചിട്ടുള്ള പല വിഭാഗങ്ങളുണ്ട്. ഇവർ സമാനമായ തൊഴിൽമേഖലയിലാണ് ഏർപ്പെട്ടിട്ടുള്ളതെങ്കിലും പ്രാദേശികമായി വ്യത്യസ്ത പേരുകളിലാണ് അറിയപ്പെട്ടുപോരുന്നത്. അരയന്മാർ, മുക്കുവർ, വാലന്മാർ തുടങ്ങിയവർ ഇക്കൂട്ടത്തിൽപ്പെടുന്നു. പിൽക്കാലത്ത് *ധീവരർ* എന്ന പൊതുനാമത്തിൽ ഇവർ അറിയപ്പെടുകയും ഇവർക്കിടയിൽ പൊതുവായ കൂട്ടായ്മ ഉണ്ടാവുകയും ചെയ്തു.

വർഗ്ഗം:കേരളത്തിലെ ജാതികൾ
നാഷണൽ ലാർജ് സോളാർ ടെലസ്കോപ്പ്

ഇന്ത്യയിലെ ലഡാക്കിലെ മെരാക് എന്ന ഗ്രാമത്തിൽ സ്ഥാപിക്കാനുദ്ദേശിക്കുന്ന ഒരു ദൂരദർശിനിയാണ് **നാഷണൽ ലാർജ് സോളാർ ടെലസ്കോപ്പ്** (). ഇത് സ്ഥാപിക്കുന്ന സമയത്ത് (2016-ൽ) ലോകത്തിലെ ഏറ്റവും വലിയ സൗര-ദൂരദർശിനിയായിരിക്കും. ഇതിന്റെ പ്രാഥമിക ദർപ്പണത്തിന്റെ വ്യാസം 2 മീറ്ററായിരിക്കും.

## അവലംബങ്ങൾ

വർഗ്ഗം:ദൂരദർശിനികൾ
തീർത്ഥയാത്ര

രാജേഷ് ഫിലിംസിന്റെ ബാനറിൽ ആർ.എസ്. പ്രഭു നിർമിച്ച മലയാളചലച്ചിത്രമാണ് **തീർത്ഥയാത്ര**.  ജോളി ഫിലിംസ് വിതരണം ചെയ്ത ഈ ചിത്രം 1972 ഡിസംബർ 22-ന് കേരളത്തിൽ പ്രദർശനം തുടങ്ങി.  വി.ടി. നന്ദകുമാറിന്റെ *ദൈവത്തിന്റെ മരണം* എന്ന നോവലിന്റെ ചലച്ചിത്രാവിഷ്ക്കാരമാണ് ഈ ചിത്രം.

## അഭിനേതാക്കൾ
*കവിയൂർ പൊന്നമ്മ
*മധു
*ശാരദ
*അടൂർ ഭാസി
*ശങ്കരാടി
*സുധീർ
*പി.ഒ. തോമസ്
*സുകുമാരി	
*ഫിലോമിന	
*പാലാ തങ്കം	
*സുഭദ്ര	
*എസ്.ആർ. വിജയകല	
*മെറ്റിൽഡാ	
*പ്രേമ	
*കോട്ടയം ശാന്ത	
*പ്രേംജി	
*അബ്ബാസ്	
*ആർ.കെ. നായർ	
*തൊടുപുഴ രാധാകൃഷ്ണൻ	
*കെടാമംഗലം അലി	
*പി.എൻ. നമ്പ്യാർ
*മാസ്റ്റർ സത്യജിത്ത്
*സുപ്രിയ
*സിൻഡ്രല
*ലീല
*രാമൻകുട്ടി മേനോൻ
*സിദ്ധൻ

## പിന്നണിഗായകർ
*കെ.ജെ. യേശുദാസ്
*പി. സുശീല
*പി. ലീല
*ബി. വസന്ത
*പി. മാധുരി
*കവിയൂർ പൊന്നമ്മ

## അണിയറയിൽ
*വിതരണം - ജോളി ഫിലിംസ്
*കഥ, തിരക്കഥ, സംഭാഷണം -  വി ടി നന്ദകുമാർ
*സംവിധാനം -  എ വിൻസന്റ്
*നിർമ്മാണം -  ആർ എസ് പ്രഭു
*ഛായാഗ്രഹണം -  കെ സൂര്യപ്രകാശ്
*ചിത്രസംയോജനം -  ജി വെങ്കിട്ടരാമൻ
*അസോസിയേറ്റ് സംവിധായകർ -  മേലാറ്റൂർ രവി വർമ്മ
*കലാസംവിധാനം -  മോഹന
*നിശ്ചലഛായാഗ്രഹണം - പി ഡേവിഡ്
*ഗാനരചന - പി ഭാസ്ക്കരൻ
*സംഗീതം -  എ ടി ഉമ്മർ

## ഗാനങ്ങൾ
*ഗാനരചന - പി. ഭാസ്കരൻ
*സംഗീതം -  എ.ടി. ഉമ്മർ

## അവലംബം

## പുറത്തേക്കുള്ള കണ്ണികൾ
*മലയാളചലച്ചിത്രം ഡേറ്റാബേസിൽ നിന്ന് തീർത്ഥയാത്ര

വർഗ്ഗം:1972-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എ. വിൻസെന്റ് സംവിധാനം ചെയ്ത ചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:ശാരദ അഭിനയിച്ച മലയാളചലച്ചിത്രങ്ങൾ
വജ്രയാനം

താന്ത്രിക രീതികൾക്ക് പ്രാധാന്യമുള്ള ഒരു ബുദ്ധമതവിഭാഗമാണ്‌ **വജ്രയാനം**. Vajrayāna (Sanskrit: वज्रयान). ഇത് 
**താന്ത്രികബുദ്ധമതം** , **തന്ത്രയാനം**,**മന്ത്രയാനം**, **രഹസ്യ മന്ത്ര** എന്നിങ്ങനെയുള്ള പേരുകളിലും അറിയപ്പെടുന്നു.  പല ഭാവങ്ങളുള്ള   വജ്രയാന ബുദ്ധമതം ക്രിസ്തുവർഷം അഞ്ചും ഏഴും നൂറ്റാണ്ടുകൾക്കിടയിൽ പൂർവേന്ത്യയിലാണ്‌ രൂപമെടുത്തത്‌. ഈ ബുദ്ധ മതം കൂടുതൽ പ്രചാരത്തിൽ ഉള്ളത് ടിബറ്റ്,നേപ്പാൾ,മംഗോളിയ പോലുള്ള രാജ്യങ്ങളിൽ ആണ് 

മഹായാന ബുദ്ധമതത്തിന്റെ ഒരു ഉപവിഭാഗമായോ സ്വന്തം നിലയിൽതന്നെ ബുദ്ധമതത്തിന്റെ മൂന്നാമതൊരു യാനം (വാച്യാർത്ഥത്തിൽ വാഹനം) ആയോ ഇതിനെ കരുതുന്നവരുണ്ട്‌. മഹായാനത്തെ അപേക്ഷിച്ച്‌ വജ്രയാനം വ്യതിരിക്തതയുള്ള ദാർശനിക കാഴ്ച്ചപ്പാടുകളൊന്നും അവതരിപ്പിക്കുന്നില്ല. പ്രതിബിംബധ്യാനവും യോഗാഭ്യാസവും പോലെയുള്ള പുതിയ പ്രായോഗിക ഉപാധികൾ ഉപയോഗിക്കുന്നതിലാണ്‌ വജ്രയാനം മഹായാനത്തിൽ നിന്ന് വിഭിന്നമാകുന്നത്‌. അക്കാര്യം പരിഗണിച്ചാൽ മഹായാനത്തിന്റെ ഉപവിഭാഗമായി വജ്രയാനത്തെ കരുതാവുന്നതാണ്‌. മന്ത്രോച്ചാരണം,യോഗാഭ്യാസം, ഹോമങ്ങൾ മുതലായ കാര്യങ്ങളിൽ ഹിന്ദുമതത്തിലെ താന്ത്രികവിഭാഗത്തോട്‌ അടുപ്പമുള്ളതാണ്‌ താന്ത്രികബുദ്ധമതം. പദ്‌മസംഭവൻ ആണ്‌ ഈ വിഭാഗത്തിന്റെ ഉപജ്ഞാതാവ്‌.

സമൂഹത്തിന്റെ മുഖ്യധാരയിൽ നിന്നൊഴിഞ്ഞ്‌ വനവാസികളായ മഹാസിദ്ധർ ആയിരുന്നു വജ്രയാനത്തിന്റെ ആദിമപ്രയോക്താക്കൾ. . എന്നാൽ ക്രിസ്തുവർഷം ഒൻപതാം നൂറ്റാണ്ടോടുകൂടി നളന്ദയും വിക്രമശിലയും പോലെ മഹായാനസന്യാസികൾ നടത്തിവന്ന സർവകലാശാലകളിൽ വജ്രയാനത്തിന്‌ അംഗീകാരം ലഭിച്ചു. പന്ത്രണ്ടാം നൂറ്റാണ്ടിലെ മുസ്ലീം ആക്രമണത്തിൽ ഇന്ത്യയിലെ മറ്റ്‌ ഭൂരിഭാഗം ബുദ്ധമത വിഭാഗങ്ങളെയും പോലെ വജ്രയാനവിഭാഗവും നാമാവശേഷമായി. എന്നാൽ ഏഴാം നൂറ്റാണ്ടുമുതൽ പന്ത്രണ്ടാം നൂറ്റാണ്ട്‌ വരെയുള്ളകാലത്ത്‌ തിബറ്റിലേക്ക്‌ പൂർണ്ണരൂപത്തിൽതന്നെ വേരുറപ്പിച്ച വജ്രയാനവിഭാഗം ഇപ്പോഴും അവിടുത്തെ ഏറ്റവും ശക്തമായ ബുദ്ധമതവിഭാഗമായി നിലകൊള്ളുന്നു. ജപ്പാനിലും ഭാഗികമായി വേരോട്ടം ലഭിച്ച വജ്രയാനം അവിടെ ഷിൻഗോൺ ബുദ്ധമതമായി രൂപാന്തരം പ്രാപിച്ചു.

## അവലംബം

വർഗ്ഗം:ബുദ്ധമതം
ജെയിംസ് ഗന്ദോൾഫീനി

ഏറെ അവാർഡുകൾ നേടിയ *[[The Sopranos|ദി സൊപ്രാനോസ്]]* എന്ന എച്ച്. ബി. ഓ. തുടർസീരിയലിൽ അമേരിക്കൻ മാഫിയാ ക്രൈം ബോസ് ടോണി സൊപ്രാനോയുടെ കഥാപാത്രത്തെ അഭിനയിച്ച് പ്രശസ്തനായ വ്യക്തിയാണ് **ജെയിംസ് ജോസഫ് ഗന്ദോൾഫീനി, ജൂണിയർ** (സെപ്റ്റംബർ 18, 1961 &ndash; ജൂൺ 19, 2013). ടോണി സൊപ്രാനോയുടെ കഥാപാത്രം മൂന്ന് എമ്മി അവാർഡുകൾ, മൂന്ന് സ്ക്രീൻ ആക്ടർ ഗിൽഡ് അവാർഡുകൾ, ഒരു പ്രാവശ്യം മികച്ച സീരിയൽ നടനുള്ള ഗോൾഡൻ ഗ്ലോബ് അവാർഡ് എന്നിവ നേടി.

## അവലംബം

വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:1961-ൽ ജനിച്ചവർ
വർഗ്ഗം:2013-ൽ മരിച്ചവർ
വർഗ്ഗം:സെപ്റ്റംബർ 18-ന് ജനിച്ചവർ
വർഗ്ഗം:ജൂൺ 19-ന് മരിച്ചവർ
തോറ്റില്ല

കഥയു തിരക്കഥയു പി. കർമചന്ദ്രൻ എഴുതി ജോൺസൻ  നിർമാണം ചെയ്തമലയാളചലച്ചിത്രമാണ് **തോറ്റില്ല**.  1972 ഓഗസ്റ്റ് 11-ന് പ്രദർശനം തുടങ്ങിയ ഈ ചിത്രത്തിന്റെ സംഗീതം ആർ.കെ. ശേഖറിന്റേതാണ്

## അഭിനേതാക്കൾ
*കൊട്ടാരക്കര ശ്രീധരൻ നായർ
*ജയഭാരതി
*രാഗിണി

## അണിയറയിൽ
*സംവിധാനം - ജോൺസൻ 
*നിർമ്മാണം - പി. കർമചന്ദ്രൻ
*കഥ - പി. കർമചന്ദ്രൻ
*തിരക്കഥ - പി. കർമചന്ദ്രൻ
*സംഭാഷണം - പി. കർമചന്ദ്രൻ
*ഗനരചന - ശ്രീകുമാരൻ തമ്പി
*സംഗീതം - ആർ.കെ. ശേഖർ
*ഛായാഗ്രഹണം - ഇ.എൻ.സി. നായർ
*ചിത്രസംയോജനം - എൻ. ഗോപാലകൃഷ്ണൻ

## ഗനങ്ങൾ
*ഗനരചന - ശ്രീകുമാരൻ തമ്പി
*സംഗീതം - ആർ.കെ. ശേഖർ

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡേറ്റാ ബേസിൽ നിന്ന് തോറ്റില്ല

വർഗ്ഗം:1972-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ
വർഗ്ഗം:ആർ.കെ. ശേഖർ സംഗീതം നൽകിയ ചലച്ചിത്രങ്ങൾ
വർഗ്ഗം:തമ്പി-ശേഖർ ഗാനങ്ങൾ
വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ഇ.എൻ.സി. നായർ കാമറ ചലിപ്പിച്ച ചലച്ചിത്രങ്ങൾ
ദുർഗാപ്രസാദ് ഖത്രി

ഹിന്ദിയിലെ ജനപ്രിയ നോവലിസ്റ്റായിരുന്നു **ദുർഗാപ്രസാദ് ഖത്രി** (1885 - 1973). 
## ജീവിതരേഖ
ഹിന്ദിയിലെ ആദ്യകാല നോവലിസ്റ്റുകളിൽ ഒരാളായ ദേവകീനന്ദൻ ഖത്രിയുടെ മകനാണ്. അച്ഛന്റെ  പ്രസിദ്ധ നോവലായ  'ഭൂതനാഥ'ന്റെ അവസാനഭാഗങ്ങൾ എഴുതിപ്പൂർത്തിയാക്കിയത് ഇദ്ദേഹമാണ്. 

## കൃതികൾ
*'അഭാഗേ കാ ഭാഗ്യ'(നിർഭാഗ്യവാന്റെ ഭാഗ്യം, 1914)
* 'അനാഗ്പാൽ'(1917)
* 'ബലിദാൻ'(1919)
* 'പ്രൊഫസർ ഭോണ്ഡു'(1920)
* 'പ്രതിശോധ് '(പ്രതികാരം, 1925)
*'ലാൽ പഞ്ജ' (ചെമന്ന കൈപ്പത്തി 1927) 
*'രക്തമണ്ഡൽ' (മലയാളത്തിൽ 'മൃത്യുകിരണ'മായി, 1927)
* 'കാലാ ചോർ'(കൊടു---1933),
* 'കാലാങ്ക് കാലിമ'(1932), 
*'സഫേദ് സൈത്താൻ' (വെളുത്ത ചെകുത്താൻ 1935) 
*'സുവർണരേഖ'(1940),
* 'സ്വർഗപുരി'(1941),
* 'റോഹ്താസ് മഠ്' (1949), 
*'സാഗർ സാമ്രാട്ട്' (1950), 
*'സാകേത് ' (1952)

## വിവർത്തനങ്ങൾ
മോഹൻ. ഡി. കങ്ങഴ എന്ന വിവർത്തകൻ ഖത്രിയുടെ നിരവധി കൃതികൾ മലയാളത്തിലാക്കിയിട്ടുണ്ട്.
## അവലംബം


## പുറം കണ്ണികൾ

വർഗ്ഗം:ഹിന്ദി നോവലെഴുത്തുകാർ
വർഗ്ഗം:അപസർപ്പക നോവൽ രചയിതാക്കൾ
ദേവകീനന്ദൻ ഖത്രി

ഹിന്ദിയിലെ ആദ്യകാല ജനപ്രിയ നോവലിസ്റ്റുകളിൽ ഒരാളാണ് **ദേവകീനന്ദൻ ഖത്രി** (1861-1913).

## ജീവിതരേഖ
ബിഹാറിലെ സമഷ്ടിപുരിയിലാണ് ദേവീനന്ദൻ ഖത്രി ജനിച്ചത്. വാരാണസിയിലെ രാജാവിന്റെ ഉദ്യോഗസ്ഥനായി ഗയയിൽ താമസമുറപ്പിച്ച അദ്ദേഹം 'ലാഹരി' പ്രസും 1989 ൽ 'സുദർശൻ' മാസികയും ആരംഭിച്ചു. പൂർത്തിയാക്കാനാവാത്ത 'ഭൂതനാഥ'ന്റെ അവസാനഭാഗങ്ങൾ മകനായ  ദുർഗാപ്രസാദ് ഖത്രിയാണ് എഴുതിപ്പൂർത്തിയാക്കിയത്.
## കൃതികൾ
*'ചന്ദ്രകാന്ത'
* 'ചന്ദ്രകാന്തസന്തതി'
* 'കജാർ കി കോഠാരി'
* 'നരേന്ദ്ര-മോഹിനി'
* 'കുസുമകുമാരി'
* 'ബീരേന്ദ്രബീർ'
* 'ഗുപ്ത ഗോദാന'
*'കഠോര ദർ ഫ്യൂൻ'
*'ഭൂത്‌നാഥ്'(അപൂർണം)

## അവലംബം



## പുറം കണ്ണികൾ
* Devaki Nandan Khatri in Gadya Kosh 
* **[http://www.gadyakosh.org/gk/index.php?title=%E0%A4%9A%E0%A4%82%E0%A4%A6%E0%A5%8D%E0%A4%B0%E0%A4%95%E0%A4%BE%E0%A4%82%E0%A4%A4%E0%A4%BE_/_%E0%A4%A6%E0%A5%87%E0%A4%B5%E0%A4%95%E0%A5%80%E0%A4%A8%E0%A4%A8%E0%A5%8D%E0%A4%A6%E0%A4%A8_%E0%A4%96%E0%A4%A4%E0%A5%8D%E0%A4%B0%E0%A5%80 Complete Chandrakanta in Gadya Kosh] **
* http://www.columbia.edu/itc/mealac/pritchett/01glossaries/busch/chandrakanta.htm

വർഗ്ഗം:ഹിന്ദി നോവലെഴുത്തുകാർ
വർഗ്ഗം:അപസർപ്പക നോവൽ രചയിതാക്കൾ
വർഗ്ഗം:ഇന്ത്യൻ സാഹിത്യകാരന്മാർ
സന

യെമൻ എന്ന രാജ്യത്തിന്റെ തലസ്ഥാനമാണ് **സന** ( യമനി അറബി: ). തുടർച്ചയായി ഏറ്റവുമധികം നാൾ മനുഷ്യവാസമുണ്ടായിരുന്ന നഗരങ്ങളിലൊന്നാണിത്. സമുദ്രനിരപ്പിൽ നിന്ന് 2300 മീറ്റർ ഉയരത്തിൽ സ്ഥിതി ചെയ്യുന്ന ഈ നഗരം ലോകത്തിലെ ഏറ്റവും ഉയരത്തിലുള്ള തലസ്ഥാന നഗരങ്ങളിലൊന്നാണ്. ജനസംഖ്യ ഏകദേശം 1,937,500 (2012) വരും. യമനിലെ ഏറ്റവും വലിയ നഗരമാണിത്.

സനയിലെ പഴയ നഗരം യുനസ്കോയുടെ ലോക പൈതൃക സ്ഥാനങ്ങളുടെ പട്ടികയിൽ പെടുത്തിയിട്ടുണ്ട്. ജ്യാമിതീയ രൂപങ്ങളാൽ അലംകൃതമായ ബഹുനിലക്കെട്ടിടങ്ങളാൽ ഇവിടം ശ്രദ്ധേയമാണ്. 

## അവലംബം

## കൂടുതൽ വായനയ്ക്ക്
;Published in the 20th century
* 

;Published in the 21st century
* 

* 

## പുറത്തേയ്ക്കുള്ള കണ്ണികൾ

* Eric Hansen, Sana'a rising, *Saudi Aramco World*, 2006. Vol. 57 No. 1
* Tim Mackintosh-Smith, The Secret Gardens of Sana'a. *Saudi Aramco World*, 2006 Vol. 57 No. 1
*Traditional housing in the old quarter of Sanaa in 1972 
* 

വർഗ്ഗം:യെമനിലെ നഗരങ്ങൾ
വർഗ്ഗം:ഏഷ്യയിലെ തലസ്ഥാനങ്ങൾ
വർഗ്ഗം:സന
വർഗ്ഗം:ചെങ്കടൽ
ആർട്ടിക്

ഭൂമിയുടെ വടക്കേയറ്റമായ ഉത്തരധ്രുവത്തിനു ചുറ്റുമുള്ള മേഖലയാണ് **ആർട്ടിക്**. ഡെന്മാർക്കിന്റെ അധീനപ്രദേശമായ ഗ്രീൻലൻഡ് ദ്വീപും അമേരിക്കയുടെ അലാസ്ക സംസ്ഥാനവും കാനഡ, റഷ്യ, ഐസ്‌ലൻഡ്, നോർവെ, സ്വീഡൻ, ഫിൻലൻഡ്,  എന്നീ രാഷ്ട്രങ്ങളുടെ ഭാഗങ്ങളും ആർട്ടിക് സമുദ്രവും കൂടിച്ചേർന്നതാണ് ആർട്ടിക് മേഖല. ആർട്ടിക്ക് സർക്കിളിനു (66° 33'N) വടക്കായി സ്ഥിതി ചെയ്യുന്ന പാതിരാസൂര്യനും ധ്രുവരാത്രിയും കാണാൻ പറ്റുന്ന പ്രദേശങ്ങളാണിവ. ഇവിടെ ഏറ്റവും ചൂടു കൂടിയ മാസമായ ജൂലൈയിൽ താപനില നും താഴെയാണ്; വടക്കേ അറ്റത്തുള്ള ട്രീലൈൻ പൊതുവേ ഏകതാപപ്രദേശങ്ങളിലൂടെ ഈ പ്രദേശം ചുറ്റിവരഞ്ഞ് സ്ഥിതിചെയ്യുന്നു.

തനതായ സംസ്കാരമുണ്ട് ആർട്ടിക്കിന്. അവിടത്തെ തദ്ദേശീയ ജനവിഭാഗങ്ങൾ  അതിശൈത്യത്തിൽ ജീവിക്കാനുള്ള ഗുണങ്ങൾ ആർജിച്ചവരാണ്. കരടി എന്നർത്ഥമുള്ള ഗ്രീക്ക് പദത്തിൽ നിന്നാണ് ആർട്ടിക്കിന്റെ നിഷ്പത്തി. നോർത്ത് സ്റ്റാറിനു സമീപമുള്ള ഗ്രേറ്റ്ബെയർ, ലിറ്റിൽ ബെയർ എന്നീ നക്ഷത്രഗണങ്ങളെ സൂചിപ്പിക്കുന്നു ഈ വാക്ക്. എണ്ണ, പ്രകൃതിവാതകം, ധാതുക്കൾ, മത്സ്യങ്ങൾ തുടങ്ങിയവയാണ് ആർട്ടിക്കിലെ പ്രധാന പ്രകൃതിവിഭവങ്ങൾ. 

ആർട്ടിക് പ്രദേശത്തെ കടലിലുള്ള മഞ്ഞുകട്ടകൾ ഉരുകുന്നത് പ്രത്യേകമായി ശ്രദ്ധിക്കപ്പെടുന്നുണ്ട്. ആർട്ടിക് പ്രദേശത്ത് ജീവജാലങ്ങളായിട്ട് മഞ്ഞുകട്ടയിൽ വസിക്കുന്ന സൂപ്ലാങ്ക്ടൺ, ഫൈറ്റോപ്ലാങ്ക്ടൺ ജീവികൾ, മീനുകൾ, ജല സസ്തനികൾ, പക്ഷികൾ, കരജീവികൾ, ചെടികൾ, മനുഷ്യസമൂഹങ്ങൾ എന്നിവയാണുള്ളത്.
## അവലംബം

## പുറത്തേയ്ക്കുള്ള കണ്ണികൾ

* Arctic Report Card
* International Arctic Research Center

ആർട്ടിക്
വർഗ്ഗം:ഭൂമിയുടെ ധ്രുവപ്രദേശങ്ങൾ
വർഗ്ഗം:ധ്രുവങ്ങൾ
ബഡ്ജറ്റ്

ഒരു നിശ്ചിത കാലയളവിലേയ്ക്ക് ഒരു പദ്ധതിയ്ക്കുള്ള സാമ്പത്തിക വശത്തെ വിശേഷിപ്പിക്കുന്ന പദമാണ് **ബഡ്ജറ്റ്**. വിൽപ്പന, വരുമാനം, ചെലവുകൾ, ആസ്തികൾ, ബാദ്ധ്യതകൾ, സാമ്പത്തിക സ്രോതസ്സുകൾ എന്നിവ ഇതിൽ ഉൾപ്പെട്ടേയ്ക്കാവുന്നതാണ്. ബിസിനസുകളുടെയോ സംഘടനകളുടെയോ അളക്കാവുന്ന തന്ത്രങ്ങൾ ഈ വിശേഷണത്തിൽ ഉൾപ്പെടുന്നു.

## അവലംബം

## പുറത്തേയ്ക്കുള്ള കണ്ണികൾ

* Origin of the word

വർഗ്ഗം:സാമ്പത്തികശാസ്ത്രം
ജോഗ് (രാഗം)

ഖമാജ് ഥാട്ടിന് സമീപത്തുള്ള ഹിന്ദുസ്ഥാനി രാഗമാണ് **ജോഗ്**. നാട്ടയാണ് കർണാടക സംഗീതത്തിൽ ജോഗിനു സമാനമായ രാഗം.

## സ്വരങ്ങൾ
### ആരോഹണം
സ ഗ മ പ നി സ
### അവരോഹണം
സ നി പ മ ഗ മ ഗ സ ഗാ സ
## സമയം
ഈ രാഗം വൈകുന്നേരങ്ങളിലാണ് കൂടുതലായും പാടാറുള്ളത്.
## ഗാനങ്ങൾ
*കാമിനീ കാവ്യമോഹിനീ (പുനർജന്മം)
*പ്രമദവനം വീണ്ടും (ഹിസ് ഹൈനസ് അബ്ദുള്ള)
*വാർമുകിലേ (മഴ)
*പറയാൻ മറന്ന പരിഭവങ്ങൾ (ഘർഷോം)
*തിരുവരങ്ങിൽ നടനമാടും (ഉടയോൻ)
*ഇരുഹൃദയങ്ങളിലൊന്നായ് (ഒരുമെയ്മാസപ്പുലരിയിൽ)
*ശ്രുതിയമ്മ ലയം അച്ഛൻ (മധുരനൊമ്പരക്കാറ്റ്)

## മറ്റുള്ളവ
*രവിശങ്കർ 1956ൽ പുറത്തിറക്കിയ 3 രാഗ ആൽബം
*അലി അക്ബർ ഖാനും എൽ. സുബ്രഹ്മണ്യവും ചേർന്ന പാടിയ ആൽബം

വർഗ്ഗം:ഹിന്ദുസ്ഥാനി സംഗീതത്തിലെ രാഗങ്ങൾ
മനാമ

ബഹ്റൈൻ എന്ന രാജ്യത്തിന്റെ തലസ്ഥാനവും രാജ്യത്തിലെ ഏറ്റവും വലിയ നഗരവുമാണ് **മനാമ** ( **). ഏകദേശം 155,000 ആണ് ഇവിടുത്തെ ജനസംഖ്യ. വളരെ വർഷങ്ങളായി പേർഷ്യൻ ഗൾഫ് മേഖലയിലെ ഒരു പ്രധാന വ്യാപാരകേന്ദ്രമാണ് ഇവിടം. പോർച്ചുഗീസ്, പേർഷ്യൻ ഭരണത്തിൻ കീഴിലിരുന്നിട്ടുള്ള ഇവിടം സൗദി അറേബ്യ, ഒമാൻ എന്നീ രാജ്യങ്ങൾ ആക്രമിച്ചിട്ടുണ്ട്. പത്തൊൻപതാം നൂറ്റാണ്ടിൽ ബ്രിട്ടീഷ് ആധിപത്യസമയത്ത് ബഹ്റൈൻ സ്വതന്ത്രരാജ്യമെന്ന സ്ഥാനം നേടിയെടുത്തു.

## അവലംബം
;അടിക്കുറിപ്പുകൾ

;ഗ്രന്ഥസൂചിക
;;പ്രാഥമിക സ്രോതസ്സുകൾ
*Palgrave, W.G, *[http://archive.org/details/narrativeofyear02palg Personal Narrative of a Year's Journey through Central and Eastern Arabia (1862-1863)]*, vol. II, Macmillan & Co., London, 1866.
;;ദ്വിതീയ സ്രോതസ്സുകൾ
*
*
*
*
*
*
*
*

## പുറത്തേയ്ക്കുള്ള കണ്ണികൾ

*

വർഗ്ഗം:ഏഷ്യയിലെ തലസ്ഥാനങ്ങൾ

വർഗ്ഗം:ബഹ്റൈൻ
വർഗ്ഗം:ഏഷ്യയിലെ തലസ്ഥാനങ്ങൾ
വർഗ്ഗം:മനാമ
വർഗ്ഗം:മുൻകാല പോർച്ചുഗീസ് കോളനികൾ
ചക്ലിയൻ

കേരളത്തിലെ ഒരു ദളിത്‌-പട്ടിക ജാതി സമൂഹമാണു ചക്ലിയൻ,
ഫ്ലൈയിംഗ് വിംഗ് വിമാനങ്ങൾ

വാലോ വേർതിരിച്ചു കാണാൻ കഴിയുന്ന ഫ്യുസലെജോ ഇല്ലാത്ത വിമാനമാണ് **ഫ്ലൈയിംഗ് വിംഗ് വിമാനം **. ഫ്ലൈയിംഗ് വിംഗ്  എന്ന് വിളിക്കുന ശരീരത്തിനകത്ത് തന്നെയായിരിക്കും പൈലറ്റ്, കാർഗോ എന്നിവയെല്ലാം. 

### ചരിത്രം
രണ്ടാം ലോകമഹായുദ്ധകാലത്ത്‌ ജാക്ക് നോത്രോപ്‌ , ഹോർതോൻ സഹോദരന്മാർ, ചെരനോവ്സ്കി  തുടങ്ങിയവർ ഈയൊരു വിമാനത്തെ പറ്റി വളരെയധികം പഠിക്കയും നിർമ്മിക്കാൻ ശ്രമികുകയും ചെയ്തു.ഹോർതോൻ HO IX ,BICh-3,നോത്രോപ്‌ N-1M തുടങ്ങിയവ ആദ്യ കാല ഫ്ലൈയിംഗ് വിംഗ് വിമാനങ്ങളിൽ പെടുന്നു. 

### പ്രകടനം
ഈ വിമാനങ്ങളുടെ ആകൃതി അവയ്ക്ക് വളരെ ചെറിയ ഡ്രാഗ് നൽകുന്നു. അത് കൊണ്ട് ഇവ വളരെ കുറവ് ഇന്ദനം മാത്രമേ ഉപയോഗിക്കുന്നു. എന്നാൽ ഇവയുടെ നിയന്ത്രണം വളരെ ബുദ്ധിമുട്ടാണ് 

## കുറിപ്പുകൾ

വർഗ്ഗം:വിമാനങ്ങൾ
ജോക്കോ വിഡൊഡൊ

ഇൻഡൊനീഷ്യയുടെ  പ്രസിഡന്റാണ് **ജോക്കോ വിഡൊഡൊ**(ജനനം : 21 ജൂൺ 1961). 2014 ലെ തെരഞ്ഞെടുപ്പിൽ മുൻ പട്ടാള ജനറൽ പ്രബൊവൊ സുബിയാന്തൊക്കെതിരെ മത്സരിച്ച് വിജയിച്ചു. 
## ജീവിതരേഖ
ജക്കാർത്ത ഗവർണറായിരുന്നു. 2012-ലെ ലോക മേയർ തെരഞ്ഞെടുപ്പിൽ മൂന്നാമനായി.

ജോക്കോയുടെ ജീവിതത്തെ അധികരിച്ച് 2013 ജൂണിൽ ഒരു ചലച്ചിത്രം പുറത്തിറങ്ങിയിരുന്നു.

## 2014 ലെ തെരഞ്ഞെടുപ്പ്
2014 ലെ തെരഞ്ഞെടുപ്പിൽ മുൻ പട്ടാള ജനറൽ പ്രബൊവൊ സുബിയാന്തൊക്കെതിരെ, 53 ശതമാനം വോട്ട് നേടി വിജയിച്ചു.   പ്രബോവോ സുബിയാന്തോ 47 ശതമാനം വോട്ടോടെ രണ്ടാമതെത്തി. 
## അവലംബം

## അധിക വായനയ്ക്ക്

1. Majeed, Rushda. City With a Short Fuse."  Foreign Policy. September 2012.
2. Majeed, Rushda. a Volatile City, Igniting Reforms: Joko Widodo and Surakarta, Indonesia, 2005-2011."  Innovations for Successful Societies. Princeton University. Published July 2012.

വർഗ്ഗം:ഇൻഡൊനീഷ്യയുടെ പ്രസിഡന്റുമാർ
വർഗ്ഗം:1961-ൽ ജനിച്ചവർ
വർഗ്ഗം:ജൂൺ 21-ന് ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഇന്തോനേഷ്യ
വിദ്യാർത്ഥികളേ ഇതിലേ ഇതിലേ

ജോൺ അബ്രഹാം സംവിധാനം ചെയ്ത് മിന്നൽ നിർമ്മിച്ച 1972 ലെ ഇന്ത്യൻ മലയാളം ചിത്രമാണ് ***വിദ്യാർത്ഥികളേ ഇതിലേ ഇതിലേ*** . ചിത്രത്തിൽ മധു, ജയഭാരതി, അടൂർ ഭാസി, പോൾ വെങ്ങോല എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.ചിത്രത്തിന് എം ബി ശ്രീനിവാസന്റെ  സംഗീതവും വയലാറിന്റെ വരികളും  ഉണ്ടായിരുന്നു.    

## അഭിനേതാക്കൾ

*Madhu
*Jayabharathi
*Adoor Bhasi
*Paul Vengola
*Manorama
*Master Vijayakumar
*Paravoor Bharathan
*Ranga Rao
*S. P. Pillai
*T. K. Balachandran
*M. R. R. Vasu

## ശബ്‌ദട്രാക്ക്
എം ബി ശ്രീനിവാസനാണ് സംഗീതം നൽകിയിരിക്കുന്നത്, വരികൾ വയലാറാണ്  രചിച്ചത്. 

## പരാമർശങ്ങൾ

## ബാഹ്യ ലിങ്കുകൾ

*    
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:1972-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:മധു-ജയഭാരതി ജോഡി
വർഗ്ഗം:രാമചന്ദ്രബാബു ക്യാമറ ചലിപ്പിച്ച ചലച്ചിത്രങ്ങൾ
വർഗ്ഗം:ജോൺ എബ്രഹാം സംവിധാനം ചെയ്ത ചലച്ചിത്രങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:എം ബി ശ്രീനിവാസൻ സംഗീതം പകർന്ന ചലച്ചിത്രങ്ങൾ
വർഗ്ഗം:വയലാർ - എം.ബി.എസ് ഗാനങ്ങൾ
മനയ്ക്കലപ്പടി

തൃശൂർ ജില്ലയിലെ വെള്ളാങ്ങല്ലുർ  ഗ്രാമപഞ്ചായത്തിലെ ഒരു ഗ്രാമ പ്രദേശമാണ് **മനയ്ക്കലപ്പടി**.

## അവലംബങ്ങൾ

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
വിൻസൺ മാസിഫ്

അന്റാർട്ടിക്കയിലെ ഏറ്റവും ഉയരമുള്ള പർവ്വതമാണ് **വിൻസൺ മാസിഫ്**. ദക്ഷിണധ്രുവത്തിൽ നിന്ന് 1200 കിലോമീറ്റർ അകലെ സ്ഥിതിചെയ്യുന്ന ഈ പർവ്വതത്തിന് 4892 മീറ്റർ ഉയരവും 21 കിലോമീറ്റർ നീളവും 13 കിലോമീറ്റർ വീതിയുമുണ്ട്. എൽസ്‌വർത്ത് പർവ്വതനിരയുടെ ഭാഗമാണിത്. 1957-ൽ ഒരു അമേരിക്കൻ നാവിക വിമാനമാണ് പർവ്വതത്തിന്റെ സാന്നിധ്യം കണ്ടെത്തിയത്. അന്റാർട്ടിക്കാ ഗവേഷണങ്ങൾക്ക് പണം വകയിരുത്തുന്നതിനെ പിന്തുണച്ചിരുന്ന അമേരിക്കൻ കോൺഗ്രസംഗം കാൾ വിൻസണിന്റെ പേരാണ് പർവ്വതത്തിനു നല്കിയത്. 1966-ൽ നിക്കൊളസ് ക്ലിഞ്ചും സംഘവും ആദ്യമായി പർവ്വതത്തിൽ കയറി.

## അവലംബം

വർഗ്ഗം:അന്റാർട്ടിക്ക
വർഗ്ഗം:പർവ്വതങ്ങൾ
വർഗ്ഗം:നാലായിരക്കാർ
വർഗ്ഗം:സെവൻ സമ്മിറ്റുകൾ
ആനയ്ക്കൽ ശ്രീ ധന്വന്തരിമൂർത്തിക്ഷേത്രം

കേരളത്തിലെ ഒരു പ്രധാനപെട്ട ധന്വന്തരിമൂർത്തിക്ഷേത്രം ആണ് **ആനയ്ക്കൽ ശ്രീ ധന്വന്തരിമൂർത്തി ക്ഷേത്രം**. ഈ അമ്പലം തൃശ്ശൂർ ജില്ലയിൽ മുകുന്ദപുരം താലൂക്കിൽ വെള്ളാങ്ങല്ലൂർ ഗ്രാമപഞ്ചായത്തിൽ മനയ്ക്കലപ്പടി എന്ന സ്ഥലത്തു സ്ഥിതിചെയ്യുന്നു. മഹാവിഷ്ണുവിന്റെ അവതാരവും ആയുർവേദത്തിന്റെ ആധാരദൈവവുമായ ധന്വന്തരിമൂർത്തി മുഖ്യപ്രതിഷ്ഠയായ ഈ ക്ഷേത്രത്തിൽ ഉപദേവതകളായി ഗണപതി, അയ്യപ്പൻ, നാഗദൈവങ്ങൾ, ബ്രഹ്മരക്ഷസ്സ് എന്നിവർക്കും പ്രതിഷ്ഠകളുണ്ട്. ഇവിടത്തെ മുഖ്യപ്രതിഷ്ഠയായ ധന്വന്തരി പ്രസിദ്ധമായ നാലമ്പലങ്ങളിലെ ദേവന്മാരുടെ വൈദ്യനാണെന്ന് വിശ്വസിച്ചുവരുന്നു. ഇരിഞ്ഞാലക്കുട കൂടൽമാണിക്യസ്വാമിയ്ക്ക് ഒരിയ്ക്കൽ അനുഭവപ്പെട്ട വയറുവേദന ഭേദമാക്കിയത് ആനയ്ക്കൽ തേവരാണെന്നൊരു കഥയും പ്രചാരത്തിലുണ്ട്. ധനുമാസത്തിലെ പത്താം ദിവസം നടക്കുന്ന പത്താമുദയം മഹോത്സവമാണ് ക്ഷേത്രത്തിലെ പ്രധാന ആണ്ടുവിശേഷം. ഇതിനോടനുബന്ധിച്ച് ഒരാഴ്ചയോളം നീണ്ടുനിൽക്കുന്ന ഉത്സവം നടത്തപ്പെടുന്നു. കൂടാതെ തുലാമാസത്തിലെ ധന്വന്തരി ജയന്തി, ചിങ്ങമാസത്തിലെ അഷ്ടമിരോഹിണി, മേടമാസത്തിലെ വിഷു, കർക്കടകമാസത്തിലെ ഔഷധസേവാദിനം എന്നിവയും ഇവിടെ വിശേഷദിവസങ്ങളാണ്. നാട്ടുകാരുടെ നേതൃത്വത്തിലുള്ള ഒരു കമ്മിറ്റിയാണ് ക്ഷേത്രഭരണം നടത്തുന്നത്.

## അവലംബങ്ങൾ

വർഗ്ഗം:കേരളത്തിലെ ധന്വന്തരിക്ഷേത്രങ്ങൾ
വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ
ചമയ വിളക്ക്

ചവറ കൊറ്റംകുളങ്ങര ദേവീക്ഷേത്രത്തിൽ എല്ലാവർഷവും മീനം 10-ഉം 11-ഉം തീയതികളിൽ നടക്കുന്ന ഒരു അനുഷ്ഠാനവും ഉത്സവവുമാണ് **ചമയവിളക്ക്**. പുരുഷന്മാർ സ്ത്രീകളുടെ വേഷം കെട്ടി വിളക്കെടുപ്പു നടത്തുന്ന അപൂർവ്വമായ ഒരു ചടങ്ങാണിത്.

## ഐതിഹ്യം
ക്ഷേത്രത്തിന്റെ ഐതിഹ്യപ്രകാരം വളരെ കാലം മുൻപ് ക്ഷേത്രത്തിന്റെ ചുറ്റിലും കളിച്ചിരുന്ന ആൺകുട്ടികൾ; പെൺകുട്ടികളെ പോലെ അണിഞ്ഞു ഒരുങ്ങി  ക്ഷേത്രത്തിൽ ഭഗവതിക്ക് വിളക്കു വെച്ചതായി വിശ്വസിക്കപ്പെടുന്ന ഒരു ചടങ്ങിന്റെ ഓർമ്മയിലാണ് ഇത് കൊണ്ടാടപ്പെടുന്നത്.

## അവലംബങ്ങൾ

വർഗ്ഗം:കേരളത്തിലെ അനുഷ്ഠാനങ്ങൾ
വർഗ്ഗം:കേരളത്തിലെ ഉത്സവങ്ങൾ
വർഗ്ഗം:കേരളത്തിലെ ഹിന്ദു ആഘോഷങ്ങൾ